**ШКОЛСКИ ПРОГРАМ**

за период од 2025. до 2029. године

Основна школа

**„Петар Кочић“**

Т е м е р и н




Септембар 2025. године председник Школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_

***Петар Кочић*** *је рођен 29. јуна 1877. године у селу Стричићи, у близини Бања Луке. Основну школу је учио у манастиру Гомионица где му је отац био игуман. Гимназију је почео учити у Сарајеву, али је због србовања истеран из трећег разреда, те је прешао у Београд и ту је завршио гимназију. Филозофију је учио у Бечу. Био је наставник у Скопљу и чиновник у Сарајеву, али је због учешћа у радничком штрајку протеран у Бања Луку. Уочи анексије Босне и Херцеговине, Кочић покреће лист „Отаџбина“ у Бања Луци и ствара своју политичку групу која је заговарала борбу против Аустрије и нарочито непоштедну борбу против остатака феудализма. Кочић је био омиљен у народним масама као социјални и национални револуционар, али су државни органи у њему видели противника државе, те су га често хапсили и кривично гонили. Уочи Првог светског рата на њему су примећени знаци душевног растројства, па је одведен у Београд на лечење. Преминуо је 28. августа 1916. године. У Босни су, у то време, на Кочића гледали као на једног од најсмелијих подстрекача српског народног поноса и проповедника друштвене правде.*

*Био је правдољубац и истинољубац, својим животом је сведочио слободу која је идејна основа његових дела. Нажалост, слободу није дочекао. Пред смрт је записао горку истину о себи: „У ропству се родих, у ропству живјех, у ропству, вајме, и умријех!“*

*Данас многе школе носе име овог српског великана, а једна од њих је и наша школа која се још од 1950. године, са поносом зове Основна школа „Петар Кочић“.*

**

***МИСИЈА ШКОЛЕ***

***Ми смо велика школа са традицијом и искуством. Негујемо партнерске односе са ученицима, родитељима и локалном заједницом. Свој рад заснивамо на квалитетном стручном кадру, осавременњеним методама рада и креативном приступу учењу. При том, уважавамо интересовања ученика и различитост, а настојимо у свему остати једнако вредни и дати свој максимум.***

**

***ВИЗИЈА ШКОЛЕ***

***Школа смо која настоји да своје ученике припреми за живот кроз примену наученог, тимски рад и толеранцију. Желимо да останемо школа која се препознаје по својим културним, хуманитарним и спортским активностима у локалу и шире и која је отворена за сваку добру иницијативу. Мотивисани смо да заједно са околином „растемо“ у здравијем, забавнијем и видљивијем окружењу.***

**СПЕЦИФИЧНОСТИ ШКОЛЕ**

|  |  |  |
| --- | --- | --- |
|  |  |  |
|  |  |  |
|  |  |  |
|  |  |  |

|  |  |
| --- | --- |
| **САДРЖАЈ:** | |
| 1. НАЗИВ, ВРСТА И ТРАЈАЊЕ ШКОЛСКОГ ПРОГРАМА | **5** |
| 1. ПОЛАЗНЕ ОСНОВЕ ЗА ИЗРАДУ ШКОЛСКОГ ПРОГРАМА | **6** |
| 1. ЦИЉЕВИ ШКОЛСКОГ ПРОГРАМА | **8** |
| 1. ОСНОВНИ ПОДАЦИ О ШКОЛИ | **10** |
| 1. ПОТЕНЦИЈАЛИ ШКОЛЕ | **11** |
| 1. ПОЈМОВИ КАО ТЕМЕЉ И СМЕРНИЦЕ ЗА РЕАЛИЗАЦИЈУ НАСТАВЕ И УЧЕЊА | **12** |
| 1. НАСТАВНИ ПЛАН ОСНОВНОГ ОБРАЗОВАЊА И ВАСПИТАЊА   7.1. НАСТАВНИ ПЛАН НАСТАВЕ И УЧЕЊА ЗА ПРВИ ЦИКЛУС ОСНОВНОГ ОБРАЗОВАЊА И ВАСПИТАЊА  7.2. НАСТАВНИ ПЛАН НАСТАВЕ И УЧЕЊА ЗА ДРУГИ  ЦИКЛУС ОСНОВНОГ ОБРАЗОВАЊА И ВАСПИТАЊА | **13**  **15** |
| 1. ПРОГРАМИ ОБАВЕЗНИХ ПРЕДМЕТА И ИЗБОРНИХ ПРОГРАМА ПО РАЗРЕДИМА, СА НАЧИНИМА И ПОСТУПЦИМА ЗА ЊИХОВО ОСТВАРИВАЊЕ | **17** |
| 1. ПРОГРАМ ДОПУНСКЕ И ДОДАТНЕ НАСТАВЕ | **19** |
| 1. ИНДИВИДУАЛНИ ОБРАЗОВНИ ПЛАН | **22** |
| 1. ПРОГРАМ СЛОБОДНИХ НАСТАВНИХ АКТИВНОСТИ | **27** |
| 1. ПРОГРАМ ВАННАСТАВНИХ АКТИВНОСТИ УЧЕНИКА | **31** |
| 1. ПРОГРАМ ПРОФЕСИОНАЛНЕ ОРИЈЕНТАЦИЈЕ УЧЕНИКА | **33** |
| 1. ПРОГРАМ ЗДРАВСТВЕНЕ И СОЦИЈАЛНЕ ЗАШТИТЕ | **36** |
| 1. ПРОГРАМ КУЛТУРНИХ АКТИВНОСТИ ШКОЛЕ | **39** |
| 1. ПРОГРАМ ЗАШТИТЕ ОД НАСИЉА, ЗЛОСТАВЉАЊА И ЗАНЕМАРИВАЊА, ПРОГРАМ СПРЕЧАВАЊА ДИСКРИМИНАЦИЈЕ И ПРОГРАМ ПРЕВЕНЦИЈЕ ДРУГИХ ОБЛИКА РИЗИЧНОГ ПОНАШАЊА | **41** |
| 1. ПРОГРАМ РАДА ШКОЛСКЕ БИБЛИОТЕКЕ | **44** |
| 1. ПРОГРАМ САРАДЊЕ СА ПОРОДИЦОМ | **47** |
| 1. ПРОГРАМ САРАДЊЕ СА ЛОКАЛНОМ ЗАЈЕДНИЦОМ | **50** |
| 1. ПРОГРАМ ЗАШТИТЕ ЖИВОТНЕ СРЕДИНЕ | **52** |
| 1. ПРОГРАМ БЕЗБЕДНОСТИ И ЗДРАВЉА НА РАДУ | **54** |
| 1. ПРОГРАМ ШКОЛСКОГ СПОРТА И СПОРТСКИХ АКТИВНОСТИ | **55** |
| 1. ПРОГРАМ РАДА ПРОДУЖЕНОГ БОРАВКА | **56** |
| 1. ПРОГРАМ ИЗЛЕТА, ЕКСКУРЗИЈЕ И НАСТАВЕ У ПРИРОДИ | **58** |
| 1. ОСТАЛИ САДРЖАЈИ И АКТИВНОСТИ ЗНАЧАЈНИ ЗА РЕАЛИЗАЦИЈУ ШКОЛСКОГ ПРОГРАМА | **59** |
| 1. ПРАЋЕЊЕ ОСТВАРИВАЊА ШКОЛСКОГ ПРОГРАМА | **61** |

**НАЗИВ, ВРСТА И ТРАЈАЊЕ ШКОЛСКОГ ПРОГРАМА**

Школски програм за први и други циклус образовања и васпитања у ОШ “Петар Кочић“ у Темерину израдио је Стручни актив за развој Школског програма. Школски програм доноси Школски одбор, по правилу сваке четврте године, у складу са наставним планом и програмом. Школским програмом обезбеђује се остваривање исхода, циљева и стандарда образовања.

**Школски програм представља основни радни документ који обухвата све садржаје, процесе и активности који су усмерени на остваривање циљева, задатака и исхода а који су регулисани на националном и школском нивоу.**

Школски програм утемељен је на следећим начелима:

* Усмереност на исходе учења;
* Заснованост на стандардима уз системско праћење и процењивање квалитета програма;
* Уважавање узрасних карактеристика у процесу стицања знања и вештина, формирање ставова и усвајање вредности код ученика;
* Хоризонталне и вертикалне повезаности у оквиру предмета и између различитих наставних предмета;
* Поштовање индивидуалних разлика међу ученицима у погледу начина учења, брзине напредовања, као и могућности личног избора у слободним активностима;
* Заснованост на партиципативним, кооперативним, активним, искуственим методама наставе и учења;
* Уважавање искустава, учења и знања која ученици стичу ван школе и њиховог повезивања са садржајима наставе;
* Развијање позитивног односа ученика, према школи и учењу и др.

Чланови који су израдили овај Школски програм 2025. године су:

* *Софија Милошевић* – наставница немачког језика
* *Александра Жарко* – наставник разредне наставе
* *Драгана Рељић* – наставница енглеског језика
* *Мирјана Вајагић* - наставница биологије
* *Мирјана Јосиповић* –наставница енглеског језика
* *Александра Мишковић*- стручни сарадник, педагог школе
* *Маја Грковић* – наставница грађанског васпитања
* *Весна Жунац*-*Скакић* – стручни сарадник, психолог школе

**ПОЛАЗНЕ ОСНОВЕ ЗА ИЗРАДУ ШКОЛСКОГ ПРОГРАМА**

**Школски програм рада Основне школе Петар Кочић у Темерину заснован је на основу следећих законских и подзаконских аката:**

Закон о основама система образовања и васпитања ("Службени гласник РС", број 88/2017, 27/2018-др. закон, 10/2019, 06/2020 и 129/2021)

Закон о основном образовању и васпитању ("Службени гласник РС", број 55/2013, 101/2017, 27/2018-др.закон 10/2019 и 129/2021)

Правилник о вредновању квалитета рада установа ("Службени гласник РС", бр. 10/2019)

[Правилник](https://www.pravno-informacioni-sistem.rs/SlGlasnikPortal/reg/viewAct/cd9aeb71-5c30-4c7e-a387-dd51894c433a) о плану наставе и учења за први циклус основног образовања и васпитања и програму наставе и учења за први разред основног образовања и васпитања: ("Службени гласник РС", број 10/2017-1, 12/2018-1, 15/2018-1, 18/2018-1, 1/2019-18)

Правилник о измени и допунама Правилника о наставном плану за први, други, трећи и четврти разред основног образовања и васпитања и наставном програму за трећи разред основног образовања и васпитања ("Службени гласник РС - Просветни гласник", број 12/2018

Правилник о измени Правилника о наставном плану за први, и други разред основног образовања и васпитања ("Службени гласник РС број 11/2016

Правилник о наставном плану и програму за први и други разред основног образовања и васпитања ("Сл. гласник РС- Просветни гласник", бр. 10/2004, 20/2004, 1/2005, 3/2006, 15/2006, 2/2008, 2/2010, 7/2010, 3/2011 – др. правилник, 7/2011 – др. правилници, 1/2013, 4/2013, 14/2013, 5/2014, 11/2014, 11/2016, 6/2017 и 12/2018)

Правилник о наставном плану за први, други, трећи и четврти разред и наставном програму за трећи разред основног образовања и васпитања васпитања (Службени гласник Републике Србије – Просветни гласник бр. 10/04, 20/04, 1/05, 3/06,15/06, 2/08, 5/14, 11/2016-263, 11/2016-575, 12/2018-18)

Правилник о допунама Правилника о програму наставе и учења за други разред основног образовања и васпитања ("Службени гласник РС - Просветни гласник", број 16/2018-47, 3/2019-1, 5/2021-1)

[Правилник](https://www.pravno-informacioni-sistem.rs/SlGlasnikPortal/viewdoc?regactid=428457&doctype=reg&findpdfurl=true) о програму наставе и учења за трећи разред основног образовања и васпитања: 5/2019-6, 1/2020-1, 6/2020-1

Правилник о измени и допунама Правилника о наставном програму за четврти разред основног образовања и васпитања ("Службени гласник РС - Просветни гласник", број 12/2018, 1/2020-1, 6/2020-1

[Правилник](https://www.pravno-informacioni-sistem.rs/SlGlasnikPortal/viewdoc?regactid=428909&doctype=reg&findpdfurl=true) о програму наставе и учења за четврти разред основног образовања и васпитања: 11/2019,-1, 6/2020-20, 7/2021-671

Правилник о изменама и допунама Правилника о наставном плану за други циклус основног образовања и васпитања и наставном програму за пети разред основног образовања и васпитања ("Сл. гласник РС - Просветни гласник", бр. 6/2007, 2/2010, 7/2010 –др.правилник, 3/2011 –др.правилник, 1/2013, 4/2013, 11/2016, 6/2017, 8/2017, 9/2017 и 12/2018)

Правилника о плану наставе и учења за пети и шести разред основног образовања и васпитања и програму наставе и учења за пети и шести разред основног образовања и васпитања („Службени гласник РС – Просветни гласник“, број 15/2018-77, 18/2018-1, 3/2019-83, 3/2020-3, 6/2020-94)

[Правилник](https://www.pravno-informacioni-sistem.rs/SlGlasnikPortal/reg/viewAct/60652b93-b1b4-4554-937b-5f88d1202a57) о наставном програму за шести разред основног образовања и васпитања: 5/2008-1, 3/2011-129 (др. правилник), 1/2013-24, 5/2014-3, 5/2014-85, 11/2016-410, 11/2016-582, 3/2018-1, 12/2018-46, 3/2020-4

Правилник о допунама Правилника о плану наставе и учења за пети и шести разред основног образовања и васпитања и програму наставе и учења за пети и шести разред основног образовања и васпитања ("Службени гласник РС - Просветни гласник", број 15/2018-77, 18/2018-1, 3/2019-83, 3/2020-3, 6/2020-94, 17/2021)

[Правилник](https://www.pravno-informacioni-sistem.rs/SlGlasnikPortal/viewdoc?regactid=427390&doctype=reg&findpdfurl=true) о плану наставе и учења за седми и осми разред основног образовања и васпитања: 5/2019-61, 1/2020-60, 6/2020-99, 8/2020-597, 5/2021-4,

Правилник о измени Правилника о наставном програму за седми разред основног образовања и васпитања („Сл.гласник РС- Просветни гласник“, број 12/2019)

Правилник о допуни Правилника о програму наставе и учења за седми разред основног образовања и васпитања – *Оквир слободних наставних активности* („Сл.гласник РС- Просветни гласник“, број 17/2021)

Правилник о програму наставе и учења за осми разред основног образовања и васпитања: 11/2019-61, 2/2020-6, 6/2020-118, 5/2021-8

Правилник о допуни Правилника о програму наставе и учења за осми разред основног образовања и васпитања – *Оквир слободних наставних активности* („Сл.гласник РС- Просветни гласник“, број 17/2021)

Правилник о наставном плану и програму за грађанско васпитање ПГ број 5/01,8/03,10/03,20/04,1/05,9/05,15/05,6/06,7/07,4/07,6/08

Правилник о наставном плану и програму за верску наставу ПГ број 5/01,20/04,23/04,9/05,7/08

Правилник о норми часова непосредног рада са ученицима СГ-ПГ број 2/92, 2/00

Правилник о ближим условима организовања целодневне наставе и продуженог боравка („Сл.гласник РС- Просветни гласник“, број 77/14)

Правилник о оцењивању ученика у основном образовању и васпитању - Правилник је објављен у "Службеном гласнику РС", бр. 34/2019-177, 59/2020-7, 81/2020-69

Правилник о програму свих облика рада стручних сарадника - Правилник је објављен у "Службеном гласнику РС - Просветни гласник", бр. 5/2012, 6/2021

Правилник о стандардима компетенција за професију наставника и њиховог професионалног развоја - Правилник је објављен у "Службеном гласнику РС - Просветни гласник", бр. 5/2011

**ЦИЉЕВИ ШКОЛСКОГ ПРОГРАМА**

Циљеви Школског програма воде ка обезбеђивању услова за свеобухватни развој личности свих наших ученика.

Циљ програма наше школе је да се обезбеди квалитетно образовање и васпитање које ће омогућити стицање знања и развијање вештина неопходних за живот у савременом друштву у којем живимо.

Остали циљеви, би се конкретизовали и операционализовали у плановима рада наставника, тимова, стручних сарадника и то:

* Стицање квалитетних и применљивих знања, вештина и ставова који су неопходни за лично остварење и развој, прелазак на наредне нивое школовања и запослење;
* Развијање језичких, математичких, научних и дигиталних компетенција, грађанских компетенција и вештина културног изражавања;
* Развој код ученика способности проналажења, анализирања, примене и саопштавања информација, уз коришћење информационо-комуникационих технологија;
* Развој свести о себи, способности самовредновања сопственог рада и изражавања критичког мишљења;
* Оснаживање запослених и пружање подршке у примени саморефлексије током свог рада;
* Развијање код ученика стратегија учења и оспособљавање за самостално учење;
* Развој и практиковање здравих животних стилова, свести о важности сопственог здравља;
* Подстицање рада са надареним и талентованим ученицима;
* Активнија улога свих ученика у наставном процесу и ваннаставним активностима;
* Оснаживање компетенција свих запослених у циљу личног стручног усавршавања и унапређивања рада установе у целини;
* Постигнућа наших ученика на завршном испиту (да остану на нивоу републичког просека или изнад републичког просека);
* Школски простор уређен, тако да подстиче и обезбеђује примену диференцијације окружења, физичког и социјалног;
* Базични професионални ослонци наставницима у планирању, реализацији и евалуацији свих активности у оквиру школског живота;
* Континуитет у одржавању угледа школе у окружењу у којем је наша школа препозната као лидер у имплементацији педагошких иновација;
* Сарадња стручних већа, актива и тимова који функционишу у установи а у циљу подизања квалитета рада установе;
* Идентификовање потешкоћа у практичним реалним условима рада и планирање стратегија за превазилажење истих.

**ОСНОВНИ ПОДАЦИ О ШКОЛИ**

Назив школе: ***„Петар Кочић“***

Адреса школе: Народног фронта 80, 21235, Темерин

Округ: Јужнобачки округ

Школска управа којој школа припада: Школска управа Нови Сад

Званична мејл адреса школе: *administracija@parabolanet.com*

Интернет страница: <https://www.petarkocic.edu.rs/>

Број објеката школе: три објекта (Централни објекат, Телеп, Старо Ђурђево)

Датум оснивања школе: школа је основана 1955. године

Датум прославе Дана школе: 12. октобар

Језик на којем се остварује образовно васпитни рад: *српски језик*

**ПОТЕНЦИЈАЛИ ШКОЛЕ**

**Људски ресурси**

У школи је запослено тридесет наставника разредне наставе и четрдесет девет професора предметне наставе. Три стручна сарадника у педагошко психолошкој служби школе, два педагога, један психолог. Школа има директора, два помоћника директора. Једног секретара школе, једног административног радника. Шеф рачуноводства и финансијски радник. Поред тога и тридесет три ненаставног техничког особља.

**Просторије за извођење наставе**

Просторије за извођење наставе су адекватне и има их довољан број. У сва три школска објекта постоје зборнице за наставно особље. У два школска објекта постоје школске библиотеке. У два школска објекта постоји канцеларија за стручне сараднике. Дворишта су пространа, са теренима за спортске активности и летње активности у природи. У централном објекту се налази спортска хала а у објекту Старо Ђурђево се налази спортска сала.

**Наставна средства и техничка опрема**

Од наставних средстава и техничке опреме школа располаже следећим: рачунари, монитори, лаптопови, пројектори, касетофони, звучници, четири интерактивне табле и четири интерактивна уређаја, фотокопир апарати, штампачи, скенери. Интернет мрежа у свим објектима.

**Финансијска средства**

Школа се финансира буџетским средствима (Локална самоуправа општине Темерин, Министарство просвете Републике Србије).

**ПОЈМОВИ КАО ТЕМЕЉ И СМЕРНИЦЕ ЗА РЕАЛИЗАЦИЈУ НАСТАВЕ И УЧЕЊА**

Кључне компетенције – скуп интегрисаних знања, вештина и ставова који су потребни сваком појединцу за лично испуњење и развој, укључивање у друштвени живот и запошљавање.

Образовни стандарди – су искази о знањима, вештинама, умењима које ученици треба да стекну до краја првог односно другог нивоа у основном образовању.

Исходи образовања и васпитања – јасни искази о томе шта се од ученика очекује да зна, разуме и да је способан да покаже, односно уради, након завршеног одговарајућег нивоа образовања и васпитања.

Међупредметне компетенције – скуп повезаних знања, вештина, ставова које једној особи омогућавају да у датом контексту, у одређеној ситуацији, предузме одговарајућу активност и да ту активност обави ваљано, успешно и ефикасно.

Опште међупредметне компетенције за крај обавезног основног образовања и васпитања у Републици Србији:

* компетенција за учење
* одговорно учешће у демократском друштву
* естетичка компетенција
* комуникација
* одговоран однос према околини
* одговоран однос према здрављу
* предузимљивост и оријентација ка предузетништву
* рад са подацима и информацијама
* решавање проблема
* сарадња
* дигитална компетенција

**ПЛАН НАСТАВЕ И УЧЕЊА ОСНОВНОГ ОБРАЗОВАЊА И ВАСПИТАЊА**

ПЛАН НАСТАВЕ И УЧЕЊА ЗА ПРВИ ЦИКЛУС ОСНОВНОГ ОБРАЗОВАЊА И ВАСПИТАЊА

План наставе и учења објављен у **П Р А В И Л Н И К У о изменама и допуни Правилника о плану наставе и учења за први циклус основног образовања и васпитања и програму наставе и учења за први разред основног образовања и васпитања** (Службени гласник РС – Просветни гласник број 2/2020 од 09. априла 2020. године), а примењује се на ученике који уписују први разред основног образовања и васпитања почев од школске 2020/2021. године.

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Ред. бр** | | **A. ОБАВЕЗНИ ПРЕДМЕТИ** | | | | **ПРВИ РАЗРЕД** | | | **ДРУГИ РАЗРЕД** | | | | **ТРЕЋИ РАЗРЕД** | | | | **ЧЕТВРТИ РАЗРЕД** | | | |
| нед. | год. | | нед. | | год. | | нед. | | год. | | нед. | | год. | |
| 1. | | Српски језик | | | | 5 | 180 | | 5 | | 180 | | 5 | | 180 | | 5 | | 180 | |
| 2. | | Страни језик | | | | 2 | 72 | | 2 | | 72 | | 2 | | 72 | | 2 | | 72 | |
| 3. | | Математика | | | | 5 | 180 | | 5 | | 180 | | 5 | | 180 | | 5 | | 180 | |
| 4. | | Свет око нас | | | | 2 | 72 | | 2 | | 72 | | - | | - | | - | | - | |
| 5. | | Природа и друштво | | | | - | - | | - | | - | | 2 | | 72 | | 2 | | 72 | |
| 6. | | Ликовна култура | | | | 1 | 36 | | 2 | | 72 | | 2 | | 72 | | 2 | | 72 | |
| 7. | | Музичка култура | | | | 1 | 36 | | 1 | | 36 | | 1 | | 36 | | 1 | | 36 | |
| 8. | | Физичко и здравствено образовање | | | | 3 | 108 | | 3 | | 108 | | 3 | | 108 | | 3 | | 108 | |
| 9. | | Дигитални свет | | | | 1 | 36 | | 1 | | 36 | | 1 | | 36 | | 1 | | 36 | |
| У К У П Н О: A | | | | | | 20 | 720 | | 21 | | 756 | | 21 | | 756 | | 21 | | 756 | |
| **Ред. бр** | | **Б. ИЗБОРНИ ПРОГРАМИ** | | | |  | | | | | | | | | | | | | | |
| 1 | | Верска настава/Грађанско васпитање**3** | | | | 1 | 36 | | 1 | | 36 | | 1 | | 36 | | 1 | | 36 | |
| 2. | | Матерњи језик/говор са елементима националне кулутуре **4** | | | | 2 | 72 | | 2 | | 72 | | 2 | | 72 | | 2 | | 72 | |
| У К У П Н О: Б | | | | | | 1-3\* | 36-108\* | | 1-3\* | | 36-108\* | | 1-3\* | | 36-108\* | | 1-3\* | | 36-108\* | |
| У К У П Н О: A + Б | | | | | | 20-22\* | 720-792\* | | 21-23\* | | 756-828\* | | 21-24\* | | 756-864\* | | 21-24\* | | 756-864\* | |
| **Облик образовно-васпитног рада којима се остварују обавезни предмети и изборни програм** | | | | | | | | | | | | | | | | | | |
| **Ред. број** | | **ОБЛИК ОБРАЗОВНО-ВАСПИТНОГ РАДА** | **ПРВИ РАЗРЕД** | | | | **ДРУГИ РАЗРЕД** | | | | **ТРЕЋИ РАЗРЕД** | | | | **ЧЕТВРТИ РАЗРЕД** | | | |
| нед**.** | год**.** | | | нед**.** | | год**.** | | нед**.** | | год**.** | | нед**.** | | год**.** | |
| 1. | | Редовна настава | 21 | 756 | | | 21 | | 756 | | 21 | | 756 | | 21 | | 756 | |
| 2. | | Допунска настава | 1 | 36 | | | 1 | | 36 | | 1 | | 36 | | 1 | | 36 | |
| 3. | | Додатна настава | - | - | | | - | | - | | 1 | | 36 | | 1 | | 36 | |
| 4. | | Настава у природи | 7-10 дана годишње | | | | 7-10 дана годишње | | | | 7-10 дана годишње | | | | 7-10 дана годишње | | | |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Ред. број** | **ОСТАЛИ ОБЛИЦИ ОБРАЗОВНО-ВАСПИТНОГ РАДА** | **ПРВИ РАЗРЕД** | | **ДРУГИ РАЗРЕД** | | **ТРЕЋИ РАЗРЕД** | | **ЧЕТВРТИ РАЗРЕД** | |
| **нед.** | год**.** | **нед.** | **год.** | **нед.** | **год.** | **нед.** | **год.** |
| 1. | Час одељењског старешине | 1 | 36 | 1 | 36 | 1 | 36 | 1 | 36 |
| 2. | Ваннаставне активности**6** | 1-2 | 36-72 | 1-2 | 36-72 | 1-2 | 36-72 | 1-2 | 36-72 |
| 3. | Екскурзија | 1-3 дана годишње | | 1-3 дана годишње | | 1-3 дана годишње | | 1-3 дана годишње | |

ПЛАН НАСТАВЕ И УЧЕЊА ЗА ДРУГИ ЦИКЛУС ОСНОВНОГ ОБРАЗОВАЊА И ВАСПИТАЊА

План наставе и учења за V и VI разред објављен у Правилнику о плану наставе и учења за пети и шести разред основног образовања и васпитања (Службени гласник РС – Просветни гласник број 15/2018 од 30. августа 2018. године), а примењује се почев од школске 2018/2019. године.

План наставе и учења за VII и VIII разред објављен у Правилнику о плану наставе и учења за седми и осми разред основног образовања и васпитања (Службени гласник РС – Просветни гласник број 18/2018 од 17. децембра 2018. године), а примењује се почев од школске 2020/2021. године у делу који се односи на план наставе и учења за седми разред основног образовања и васпитања и почев од школске 2021/2022. године. у делу који се односи на план наставе и учења за осми разред основног образовања и васпитања.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Ред. број** | **А. ОБАВЕЗНИ НАСТАВНИ ПРЕДМЕТИ** | **ПЕТИ РАЗРЕД** | | | | **ШЕСТИ РАЗРЕД** | | | | **СЕДМИ РАЗРЕД** | | | **ОСМИ РАЗРЕД** | | | |
| нед. | | год. | | нед. | год. | | | нед. | год. | | нед. | | год. | |
| 1. | Српски језик | 5 | | 180 | | 4 | 144 | | | 4 | 144 | | 4 | | 136 | |
| 3. | Страни језик | 2 | | 72 | | 2 | 72 | | | 2 | 72 | | 2 | | 68 | |
| 4. | Ликовна култура | 2 | | 72 | | 1 | 36 | | | 1 | 36 | | 1 | | 34 | |
| 5. | Музичка култура | 2 | | 72 | | 1 | 36 | | | 1 | 36 | | 1 | | 34 | |
| 6. | Историја | 1 | | 36 | | 2 | 72 | | | 2 | 72 | | 2 | | 68 | |
| 7. | Географија | 1 | | 36 | | 2 | 72 | | | 2 | 72 | | 2 | | 68 | |
| 8. | Физика | - | | - | | 2 | 72 | | | 2 | 72 | | 2 | | 68 | |
| 9. | Математика | 4 | | 144 | | 4 | 144 | | | 4 | 144 | | 4 | | 136 | |
| 10. | Биологија | 2 | | 72 | | 2 | 72 | | | 2 | 72 | | 2 | | 68 | |
| 11. | Хемија | - | | - | | - | - | | | 2 | 72 | | 2 | | 68 | |
| 12. | Техничко и информатичко образовање | 2 | | 72 | | 2 | 72 | | | 2 | 72 | | 2 | | 68 | |
| 13. | Физичко васпитање | 2 | | 72 | | 2 | 72 | | | 2 | 72 | | 2 | | 68 | |
| УКУПНО А: | | 24 | | 918 | | 25 | 954 | | | 28 | 1008 | | 28 | | 952 | |
| **Ред.**  **број** | **Б. ОБАВЕЗНИ ИЗБОРНИ НАСТАВНИ ПРЕДМЕТИ** |  | | | | | | | | | | | | | | |
| 1 | Верска настава/Грађанско васпитање3 | 1 | 36 | | 1 | | | 36 | 1 | | | 36 | | 1 | | 34 |
| 2. | Страни језик4 | 2 | 72 | | 2 | | | 72 | 2 | | | 72 | | 2 | | 68 |
| УКУПНО Б: | | 3 | 108 | | 3 | | | 108 | 3 | | | 108 | | 3 | | 102 |
| УКУПНО А + Б: | | 27 | 1026 | | 28 | | | 1062 | 31 | | | 1116 | | 31 | | 1054 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Облици образовно-васпитног рада којима се остварују обавезни предмети и изборни програм** | | | | | | | | | |
| **Ред. Бр.** | **ОБЛИК ОБРАЗОВНО-ВАСПИТНОГ РАДА** | **ПЕТИ РАЗРЕД** | | **ШЕСТИ РАЗРЕД** | | **СЕДМИ РАЗРЕД** | | **ОСМИ РАЗРЕД** | |
| нед. | год. | нед. | год | нед | год | нед | год |
| 1. | Редовна настава | 27 | 1026 | 28 | 1062 | 31 | 1116 | 31 | 1054 |
| 2 | Слободне наставне активности | 1 | 36 | 1 | 36 | 1 | 36 | 1 | 34 |
| 2. | Допунска настава | 1 | 36 | 1 | 36 | 1 | 36 | 1 | 34 |
| 3. | Додатнароди настава | 1 | 36 | 1 | 36 | 1 | 36 | 1 | 34 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Ред. број** | **ОСТАЛИ ОБЛИЦИ ОБРАЗОВНО-ВАСПИТНОГ РАДА** | **ПЕТИ РАЗРЕД** | | **ШЕСТИ РАЗРЕД** | | **СЕДМИ РАЗРЕД** | | **ОСМИ РАЗРЕД** | |
| нед. | год. | нед. | год. | нед. | год. | нед. | год. |
| 1. | Час одељењског старешине | 1 | 36 | 1 | 36 | 1 | 36 | 1 | 34 |
| 2. | Ваннаставне активности | 1 | 36 | 1 | 36 | 1 | 36 | 1 | 34 |
| 3. | Екскурзија | До 2 дана годишње | | До 2 дана годишње | | До 2 дана годишње | | До 3 дана годишње | |

**ПРОГРАМИ ОБАВЕЗНИХ ПРЕДМЕТА И ИЗБОРНИХ ПРОГРАМА ПО РАЗРЕДИМА, СА НАЧИНИМА И ПОСТУПЦИМА ЗА ЊИХОВО ОСТВАРИВАЊЕ**

1. РАЗРЕД –

* ПРАВИЛНИК о плану наставе и учења за први циклус основног образовања и васпитања и програму наставе и учења за први разред основног образовања и васпитања

(„Службени гласник РС –Просветни гласник”, број 10/17, 12/18, 15/18, 18/18 и 1/19)

* ПРАВИЛНИК о изменама и допуни Правилника о плану наставе и учења за први циклус основног образовања и васпитања и програму наставе и учења за први разред основног образовања и васпитања – *Дигитални свет*

(„Службени гласник РС – Просветни гласник”, број 2/2020)

2. РАЗРЕД –

* ПРАВИЛНИК о програму наставе и учења за други разред основног образовања и васпитања

(„Службени гласник РС –Просветни гласник”, број 16/2018)

* ПРАВИЛНИК о допуни Правилника о програму наставе и учења за други разред основног образовања и васпитања – *Дигитални свет*

(„Службени гласник РС –Просветни гласник”, број 5/2021)

3. РАЗРЕД –

* ПРАВИЛНИК о програму наставе и учења за трећи разред основног образовања и васпитања

(„Службени гласник РС –Просветни гласник”, број 5/2019)

4. РАЗРЕД –

* ПРАВИЛНИК о програму наставе и учења за четврти разред основног образовања и васпитања

(„Службени гласник РС –Просветни гласник”, број 11/2019)

5. РАЗРЕД –

* ПРАВИЛНИК о плану наставе и учења за пети и шести разред основног образовања и васпитања и програму наставе и учења за пети и шести разред основног образовања и васпитања

(„Службени гласник РС –Просветни гласник”, број 15/2018)

* Правилник о изменама ПРАВИЛНИКА о плану наставе и учења за пети и шести разред основног образовања и васпитања и програму наставе и учења за пети и шести разред основног образовања и васпитања

(„Службени гласник РС –Просветни гласник”, број 03/2020)

6. РАЗРЕД –

* ПРАВИЛНИК о плану наставе и учења за пети и шести разред основног образовања и васпитања и програму наставе и учења за пети и шести разред основног образовања и васпитања

(„Службени гласник РС –Просветни гласник”, број 15/2018)

* Правилник о измени и допуни Правилника о наставном програму за шести разред основног образовања и васпитања

(„Службени гласник РС –Просветни гласник”, број 03/2020)

7. РАЗРЕД –

* ПРАВИЛНИК о програму наставе и учења за седми разред основног образовања и васпитања

(„Службени гласник РС –Просветни гласник”, број 5/2019)

* Правилник о измени и допуни Правилника о наставном програму за седми разред основног образовања и васпитања

(„Службени гласник РС –Просветни гласник”, број 03/2020)

* ПРАВИЛНИК о измени Правилника о програму наставе и учења за седми разред основног образовања и васпитања – *Техника и технологија*

(„Службени гласник РС –Просветни гласник”, број 5/2021)

8. РАЗРЕД –

* ПРАВИЛНИК о програму наставе и учења за осми разред основног образовања и васпитања

(„Службени гласник РС –Просветни гласник”, број 11/2019)

* Правилник о измени и допуни ПРАВИЛНИКА о програму наставе и учења за осми разред основног образовања и васпитања

(„Службени гласник РС –Просветни гласник”, број 02/2020)

* ПРАВИЛНИК о измени Правилника о програму наставе и учења за осми разред основног образовања и васпитања – *Техника и технологија*, *Информатика и рачунарство*

(„Службени гласник РС –Просветни гласник”, број 5/2021)

**ПРОГРАМ ДОПУНСКЕ И ДОДАТНЕ НАСТАВЕ**

## **ДОПУНСКА НАСТАВА**

У складу са Законом о основном образовању и васпитању ("Службени гласник РС", број 55/2013, 101/2017, 27/2018-др.закон 10/2019 и 129/2021), **допунска настава** је један од видова подршке процесу учења тј. у достизању жељених резултата учења. Тиме допунска настава доприноси и остваривању исхода, развијању компетенција и достизању стандарда постигнућа. Допунском наставом школа и наставници настоје да превазиђу неке од проблема уочених у процесу учења током редовне наставе.

У допунску наставу се, по правилу, укључују ученици који бележе слабије резултате у учењу. Међутим, динамичан развој образовног система отворио је допунске наставе и за друге учеснике, а тиме и за одговарајућа прилагођавања у организацији и извођењу допунске наставе. У допунску наставу се могу укључити и ученици који:

• имају потешкоће у учењу и достизању исхода и стандарда постигнућа, а за које није потребна израда ИОП-а и у складу са њим планирање рада;

• имају потешкоће у разумевању одређених предметних области;

• из различитих разлога, често ситуационих, повремено имају проблеме у учењу;

• наилазе на проблеме у испуњавању одређених захтева и очекивања;

• из различитих разлога имају велики број изостанака;

• немају потешкоће у учењу, али су сами или уз помоћ наставника уочили неки проблем, препреку или застој у разумевању и савладавању одређених наставних области.

Допунска настава може да се организује и за цело одељење уколико наставник утврди да нису остварени одређени исходи, да се касни са достизањем одређених стандарда, или да ученици не поседују довољна знања и вештине које су потребне за даљи рад тј. да не постоји основа за изградњу и развијање нових знања и умења.

У извођењу допунске наставе пожељно је, шта више и потребно, променити приступ учењу у односу на онај који је примењиван у редовној настави и који код  једног броја ученика или целог одељења није дао жељене резултате. Уколико се у допунској настави примени исти приступ и поступак примењен у редовној, ни она неће допринети напредовању ученика поправљању резултата учења.

Промена приступа у односу на редовну наставу подразумева промену активности, наставних средстава, материјала за учење, врсте, структуре и обиме задатака и сл. Наставник се опредељује и све ово планира на основу дубљег познавања природе проблема због кога је ученику потребна допунска настава, разговора са учеником о његовом виђењу проблема и начина да се проблем превазиђе, разговора са стручним сарадницима у школи, а евентуално и са родитељима. Планирање укључује појачан групни рад, често у мањој групи него на редовној настави, комбиновање индивидуалног и групног рада, додатно градуирање задатака и активности које ученик треба да обави по принципу корак по корак, заједничко планирање мањих корака, дефинисање циљева и очекиваних исхода, утврђивање рокова и сл.

Било да се рад одвија у мањим или већим групама или чак и индивидуално, наставник успоставља интензивну сарадњу и комуникацију са сваким учеником појединачно и ствара услове да се сваки ученик активно укључи у процес учења.

Ово подразумева да ученик има прилику да самостално описује, објашњава и на најразноврсније начине приказује и представља оно што учи и како учи (израчунава, сакупља и разврстава податке и информације, проналази кључне речи у тексту и образлаже зашто их је изабрао, покушава да реши проблем и др).

Један од важних дугорочних циљева допунске наставе је јачање и подизање самопоуздања и мотивације за учење. Ученици којима је потребна допунска настава по правилу имају више проблема управо у погледу самопоуздања и мотивације. Стога наставник са посебном пажњом бира и планира активности у којима ученик има највише изгледа да забележи и доживи успех. Низ малих успеха и задовољство које због њих доживи, често су довољни да ученик охрабрен

изађе из затвореног круга неуспеха и разочарања.

Програм допунске наставе је оквиран, флексибилан како би наставник могао да га прилагођава проблемима који се појављују и које препознаје у току школске године, као и променљивим потребама ученика, учења и наставе. Као и други облици наставе (редовна и додатна) и допунска настава је усмерена пре свега на остваривање исхода, достизање стандарда постигнућа и развој компетенција.

За квалитет и функционалност у остваривању допунске наставе важна је и сарадња наставника и родитеља. Наставник и школа имају обавезу да родитеља обавесте о проблемима са којима се дете сусреће у процесу наставе и учења, о потреби да се укључи у допунску наставу, о напредовању које се бележи уз подршку на допунској настави. Истовремено, од родитеља се очекује да подржи напоре наставника, да осигура присуство детета часовима допунске наставе и на прати редовност похађања и напредовање детета.

**ДОДАТНА НАСТАВА**

Додатна настава је намењена свим ученицима, а посебно онима који показују интересовање за одређене теме или научне области и дисциплине недовољно заступљене у образовном програму. На додатним часовима може да се излази и ван оквира и захтева предметног наставног програма.

На додатној настави се, лакше него на допунској, комбинују ученици различитих узраста, а могућност њиховог комбиновања у мањим групама, у којима се често ради и на додатној, као и на допунској настави, практично су неограничене. Ређе се дешава, али није искључено, да се у додатну наставу укључи и цело одељење. Пошто је тешко замислити тако висок степен подударности спонтано насталих интересовања ученика, овакви случајеви се са сигурношћу могу приписати изузетно квалитетном раду наставника, који је код својих ученика успео да развије слична и јака интересовања, упркос многобројним индивидуалним разликама међу њима.

Додатна настава може да се организује за цело одељење и онда кад ученици изразе интересовање за неку актуелну тему.

Додатна настава допушта најразноврсније приступе и многе њихове комбинације. Истраживачки, пројектни, проблемски, интердисциплинарни, мултидисциплинарни, интегрисани, тематски приступи могу у додатној настави да се реализују у пуној мери.

Осим тога, додатну наставу може да води више наставника заједно, посебно кад се ради о интердисциплинарној или тематској настави. Она, такође, отвара велики простор за разноврсне комбинације и амбициозно пројектовање крајњих резултата.

Мноштво приступа, метода и техника које могу да се користе у настави значи и још веће мноштво могућих активности ученика, које могу да буду и знатно сложеније него што су активности у редовној настави. Активности се нижу у широком распону од истраживања на локалитету, по литератури, интернету, у библиотеци, архиву и др. до дебатовања, драмских и квиз игара.

Често се као главни задатак додатне наставе види припрема ученика за учешће на такмичењима. Успеси на такмичењима се и у школи и у локалној заједници доживљавају као речита, можда и најречитија препорука за школу и несумњива потврда квалитетног рада у њој. Ипак, то не би требало да буде главни извор занимања за додатну наставу, нити главни покретачки мотив за њену организацију. Припреме за учешће на такмичењима додатно дисциплинују и структуришу рад ученика, што свакако није непожељно. Међутим, ова настава може да понуди и омогући и много више. Она пружа прилику да се изразе, додатно обликују и оснаже креативни и развојни потенцијали ученика, а дугорочна корист од тога превазилази чак и високе пласмане на државним и другим такмичењима.

**ИНКЛУЗИВНОСТ ШКОЛЕ**

Индивидуални образовни план је посебан акт, који има за циљ оптималан развој детета и ученика и остваривање исхода образовања и васпитања, у складу са прописаним циљевима и принципима, односно задовољавање образовно васпитних потреба детета и ученика.

Ученицима којима је услед социјалне ускраћености, сметњи у развоју, инвалидитета, тешкоћа у учењу, ризик о раног напуштања школовања и других разлога потребна додатна подршка у образовању и васпитању, установа обезбеђује отклањање физичких и комуникацијских препрека, прилагођавање начина остваривања школског програма и израду, доношење и остваривање индивидуалног образовног плана.

Ученику који постиже резултате који превазилазе очекивани ниво постигнућа, установа обезбеђује прилагођавање начина остваривања школског програма и израду, доношење и остваривање индивидуалног образовног плана.

Индивидуални образовни план израђује тим за додатну подршку ученику на основу претходно остварених, евидентираних и вреднованих мера индивидуализације и израђеног педагошког профила детета/ученика а остварује се након сагласности родитеља, односно дугог законског заступника.

Индивидуални образовни план доноси педагошки колегијум установе на предлог тима за инклузивно образовање, односно тима за пружање додатне подршке ученику.

Тим за пружање додатне подршке ученику у нашој школи чини наставник разредне наставе, наставник предметне наставе, одељењски старешина, стручни сарадник, родитељ односно други законски заступник а у складу са потребама ученика и педагошки асистент, односно лични пратилац детета, на предлог родитеља, односно друго законског заступника.

Инклузивност наше школе огледа се у различитим активностима.

Наша школа је 2010. године када су усвојена законска документа којима се дефинише инклузиван рад, процедуре и начини подршке, у школама и предшколским установама, одмах приступила одговорно и темељно овом сегменту рада.

Наш тим за инклузивно образовање чине наставници из сва три објекта школе. Такође, наш тим данас броји више од десет чланова. Тим је отворен за нова искуства, стручна усавршавања из области инклузије која преносе хоризонатлно на нивоу установе.

Наша школа је била део пројекта „Учимо сви заједно“, у који је био укључен велики број наставника и из предметне и из разредне наставе, из сва три објекта школе. Настављамо са имплеметнирањем знања и искуства усвојених у пројекту у наставу.

Започета је сарадња са Школом за ученике оштећеног вида „Вељко Рамадановић“ у Земуну. Имамо слабовидог ученика у 5.разреду (школске 2025./2026.) који ће добити потребне уџбенике и материјал за рад. У плану је и обука наставника за рад са слабовидима. Школа ће обезбедити визуелна обележја за ходник, степениште и тоалет.

Настављамо сарадњу са ШОСО „Милан Петровић“.

Центар за социјални рад Темерин пружа подршку родитељима деце која наставу похађају по инклузивном образовању.

Имамо добру сарадњу са средњим школама, посебно са средњом школом у Темерину, као и са предшколском установом, те стручном службом те установе и васпитачима.

Честе су транзиције из два околна места а то су Бачки Јарак и Сириг те и са тим школама имамо добру сарадњу када је реч о адаптацији и транзицији свих ученика па и ученика са подршком.

**ТРАНЗИЦИЈЕ УЧЕНИКА**

С обзиром да смо школа у којој се настава одвија у три објекта честе су транзиције из једног објекта у други, услед пресељења породица. Такође, сваке школске године број новоуписаних ученика је све већи. И у ситуацији интерних премештаја и у ситуацији новоуписаних ученика Школа реализује транизиционе активности према плановима транзиције које се израђују. За децу која се уписују у први разред а за које је потребна додатна подршка реализују се и персонализоване транзиције са ПУ у Темерину.

Са родитељима ученика са подршком имамо веома добру сарадњу коју пре свега одржавамо честим састанцима и њиховом присутношћу у раду школе.

Индивидуални образовни планови свих ученика који се образују по индивиуалном образовном налазе се у школској документацији.

*Општи циљ*: унапређивање квалитета напредовања ученика и њихово оптимално укључивање у редован образовно-васпитни рад и његово напредовање и осамостаљивање у вршњачком колективу , као и сензибилизација родитеља у вези инклузивног образовања.

*Специфични циљеви:*

1. Упознавање свих циљних група ( родитеља, ученика и запослених у школи) са акционим планом Тима за инклузивно образовање;
2. Јачање сарадња СТИО и ЛЗ у вези укључивања у реализацију инклузивног образовања;
3. Унапређење процеса пружања додатне подршке ученицима којима је подршка потребна;
4. Примена , развој и праћење модела добре инклузивне праксе у школи;
5. Обезбеђивање и унапређивање квалитета наставе у образовању ученика са потешкоћама , талентоване и маргинализоване деце.

*Задаци СТИО тима:*

1. Унапређивање квалитета образовно - васпитног рада у школи – доношење акционог инклузивног плана;
2. Организовање активности, координација реализације и евалуација активности плана за инклузивно образовање;
3. Индетификација ученика са потешкоћама у учењу и напредовању, ученика из осетљивих и маргинализованих група и других ученика који имају потребу за додатном подршком;
4. Учествовање у изради педагошког профила;
5. Учествовање у раду педагошког колегијума и информисање о плану активности, као и предлагање ученика којима је потребна додатна подршка;
6. Израда , спровођење и евалуација ИОП-а ( вредновање остварености и квалитета плана рада) ;
7. Вођење евиденције о раду Тима и евиденције о ученицима којима се пружа додатна подршка;
8. Пружање стручне помоћи наставницима ( у раду са ученицима , родитељима, кроз интерне едукације или организацију семинара ) ;
9. Пружање подршке родитељима ученика који похађају наставу по инклузивном образовању ;
10. Осмишљавање антидискриминационих мера и начина партиципације родитеља у сарадњи са другим тимовима школе;
11. Прикупљање и размена примера добре праксе;
12. Остваривање сарадње са ИРК, другим стручним тимовима и релевантним установама, сарадња са локалном заједницом, Центром за социјални рад Темерин, ШОСО „Милан Петровић“ Нови Сад, Школом за ученике оштећеног вида „Вељко Рамадановић“ из Земуна, Школском управом Нови Сад.

Акциони план рада СТИО:

|  |  |  |
| --- | --- | --- |
| АКТИВНОСТИ | НОСИОЦИ | ВРЕМЕНСКИ ОКВИР |
| Дефинисање појединачних улога сваког члана Тима (предлози, дискусија...) | Чланови Тима за ИО | Крај августа |
| Израда оперативног плана рада Тима  (отварање мејла за ИОП, нови обрасци за ученике у транзицији) | Тим за инклузивно образовање | Септембар |
| Информисање Наставничког већа, Школског одбора и родитеља на родитељском састанку и Савету родитеља о ИО и ИОП-у | Чланови Тима за ИО,директор, одељенске старешине | Септембар - октобар |
| Посете часовима у одељењима које похађају ученици са подршком | Стручни сарадници, директор установе | По плану посете |
| Прегледање и анализа извештаја о успеху ученика и утврђивање индивидуализација и ИОП-а | Чланови Тима за ИО | Квартално |
| Идентификовање ученика који имају потребу за додатном подршком и ИОП-ом на предлог ОС или наставника, као и ученика који су у ризику од напуштања образовања | Предметни наставници, одељенске старешине, педагог школе | На почетку школске године и по кварталима |
| Усвајање ИОП-а | Педагошки колегијум | Током школске године |
| Праћење и реализација ИОП-а | СТИО | Током школске године |
| Евалуација ИОП-а | СТИО | Полугодишње и по потреби |
| Сарадња са установама и појединцима који могу да допринесу напредовању ученика који имају израђене ИОП | Координатор Тима за подршку ученицима | Током школске године |
| Планирање стручног усавршавања наставника по питању ИОП-а а посебно у оквиру предвиђеног плана усавршавања у оквиру пројекта „Учимо сви заједно“ | Тим за ИО,Тим за стручно усавршавање и професионални развој, директор | Током школске године ,у складу са планом стручног усавршавања |
| Праћење реализације програма ИО | Тим за ИО, Педагошки колегијум | Квартално |
| Сарадња са Тимом за заштиту од насиља, злостављања и занемаривања, у случајевима када је ученик под ИОП-ом | Тим за ИО, Тим за заштиту од насиља, злостављања и занемаривања | По потреби |
| Сарадња са школском библиотеком у вези са набавком уџбеника и приручника за наставнике који раде са ученицима по ИОП-у | Тим за ИО,библиотекари | Током школске године |
| Израда и праћење плана транзиције за поједине ученике који прелазе нивое образовања или долазе из друге средине | Стручни сарадници,одељенски старешина, родитељ ученика | По потреби |
| Праћење и организација уписа и школовања ученика миграната према Приручнику који је школа добила од МПНТР –  ПРИРУЧНИК ЗА ШКОЛЕ У РЕАЛИЗАЦИЈИ СТРУЧНОГ УПУТСТВА ЗА УКЉУЧИВАЊЕ УЧЕНИКА ИЗБЕГЛИЦА/ТРАЖИЛАЦА АЗИЛА У СИСТЕМ ОБРАЗОВАЊА И ВАСПИТАЊА Различитост у школи 21. века | СТИО тим, одељењски старешина, секретар школе, Школска управа Нови Сад | Током школске године |
| Израда извештаја о реализацији програма ИО | СТИО | Јун |

**ПРОГРАМИ СЛОБОДНИХ НАСТАВНИХ АКТИВНОСТИ ПО РАЗРЕДИМА, СА НАЧИНИМА И ПОСТУПЦИМА ЗА ЊИХОВО ОСТВАРИВАЊЕ**

Слободне наставне активности (СНА), су део плана наставе и учења који школа планира Школским програмом и Годишњим планом рада. Ученици у сваком разреду, од петог до осмог, бирају један од три програма СНА који школа нуди што значи да ће сваки ученик током другог циклуса основног образовања и васпитања похађати четири различита програма.

Програми СНА су тако конципирани да истичу значај активности ученика, повезивања њиховог школског и ваншколског искуства, учење путем решавања проблема, сарадњу и тимски рад, као и употребу савремених технологија у образовне сврхе.

Програми СНА реализују се комбиновањем различитих техника рада са ученицима, као што су: презентациjе, демонстрациjе, студиjе случаjа, симулациjе, дискусије, играње улога, дебате, рад у малим групама, рад на проjектима, гледање и анализа видео прилога, документарног филма, креативне радионице, рад у групи на платформама за учење, квизови, повезивање са вршњацима из других школа из окружења или шире, гостовања стручњака, учење у другим установама, посете музејима, позоришту, библиотекама, укључивање у акције. Потенцира се самосталност ученика у активном начину учења. Улога наставника је пре свега у томе да уведу ученике у тему, представе им кључне појмове садржаја и подстакну их на активност коју затим усмеравају, прате и вреднују.

Сваки појединачни програм СНА садржи дидактичко-методичко упутство које, заједно са овим општим упутством, даје комплетну слику о природи конкретног програма и његовом остваривању.

Концепт СНА не базира се на коришћењу уџбеника који су посебно за њих припремљени. Напротив, ученици се подстичу да користе што различитије изворе информација и да према њима имају критички однос. Циљ је јачати ученике да се ослањају на сопствене снаге, да развијају компетенције за рад са подацима. Иако се очекује да ће се ученици у великој мери ослањати на интернет као брз и лако доступан извор информација, треба их охрабривати да користе и друге изворе као што су књиге, старе фотографије, интервју и др.

Током школске године наставник пратити и вреднује и друге показатеље напретка као што су нпр. начин на који ученик учествује у активностима, како прикупља податке, како брани своје ставове. Посебно поуздани показатељи су квалитет постављених питања, способност да се нађе веза међу појавама, наведе пример, промени мишљење у контакту са аргументима, разликују чињенице од интерпретације, изведе закључак, прихвати другачије мишљење, примени научено, предвиде последице, дају креативна решења. Такође, наставник прати и вреднује како ученици међусобно сарађују, како решавају сукобе мишљења, како једни другима помажу, да ли испољавају иницијативу, како превазилазе тешкоће, да ли показују критичко мишљење или критицизам, колико су креативни.

ЖИВОТНЕ ВЕШТИНЕ

Циључења слободне наставне активности *Животне вештине* је да ученик овлада знањима, развије вештине и формира ставове који ће му омогућити да боље разуме различите животне ситуације и изазове, повећа капацитет да на одговоран начин брине о себи, другима и околини и понаша се у складу са културом безбедности.

ВЕЖБАЊЕМ ДО ЗДРАВЉА

Циљ учења слободне наставнe активности *Вежбањем до здравља* је да ученик овлада знањима, развије вештине и формира ставове и вредности од значаја за одговоран однос према сопственом здрављу, физичком вежбању и здравим животним навикама

ЦРТАЊЕ, ВАЈАЊЕ И СЛИКАЊЕ

Циључења слободне наставне активности *Цртање, вајање и сликање* је да ученик кроз ликовни рад развија стваралачко мишљење и унапређује визуелно опажање, естетичке критеријуме и способност ликовног изражавања.

МУЗИКОМ КРОЗ ЖИВОТ

Циљ учења слободне наставне активности *Музиком кроз живот* је да ученик развија стваралачко и креативно мишљење кроз практичан рад, мотивацију, интeлeктуaлни, сoциjaлни, eмoциoнaлни и мoрaлни рaзвoj, свест о сопственом здрављу, опажање, осетљивост за естетику, радозналост и самопоуздање како би био оспособљен за креативно решавање проблема и имао одговоран однос према очувању уметничког наслеђа и културе свога и других народа.

МОЈА ЖИВОТНА СРЕДИНА

Циљ учења слободне наставне активности Моја животна средина је да допринесе развоју компетенција потребних за одговорну улогу у друштву у погледу очувања животне средине, биодиверзитета и одрживог развоја.

УМЕТНОСТ

Циљ учења слободне наставне активности *Уметност* је да ученик развија вештине комуникације и сарадње, критичко и стваралачко мишљење, осетљивост за естетику, радозналост, мотивацију за истраживање и изражавање у различитим медијима као и одговоран однос према очувању уметничког наслеђа и културе свога и других народа.

ДОМАЋИНСТВО

Циљ учења слободне наставне активности *Домаћинство* је да ученици интегришу и функционализују знања стечена у оквиру различитих предмета у контексту свакодневног живота, да унапреде вештине и формирају навике у вези са важним активностима у свакодневном животу у области становања, одевања, исхране и употребе различитих материјала.

ВРЕДНОСТИ И ВРЛИНЕ КАО ЖИВОТНИ КОМПАС I  
  
Циљ програма је оснаживање личног развоја ученика и подстицање развоја вредности и

врлина као главних ослонаца и водича у животу за добробит појединца и друштва, као и

развој социјалних вештина значајних за просперитет, физичко и ментално здравље и

живот у атмосфери узајамног уважавања и бриге једних за друге.

ВРЕДНОСТИ И ВРЛИНЕ КАО ЖИВОТНИ КОМПАС II

Циљ програма је оснаживање личног развоја ученика и подстицање развоја вредности и врлина као главних ослонаца и водича у животу за добробит појединца и друштва, као и развој социјалних вештина значајних за просперитет, физичко и ментално здравље и живот у атмосфери узајамног уважавања и бриге једних за друге.

ДРАМСКА УМЕТНОСТ

Циљ учења слободне наставне активности Драмска уметност је овладавање и вештинама драмске уметности и комуникације, развијање естетских компетенција, стваралачког мишљења, опажања и изражавања кроз покрет и глас и оспособљавање ученика да стечена знања примењују у креативном сценском раду, настави других предмета, свакодневном животу, личном усавршавању, даљем школовању и будућем занимању.

KAKO ВИДИМ СЕБЕ И ДРУГЕ – ИНТЕРКУЛТУРАЛНО УЧЕЊЕ

Циљ учења слободне активности Како видим себе и друге – интеркултурално учење је да подстакне развој интеркултуралне осетљивости ученика за интеракцију и комуникацију са светом који их окружује, да их припреми за живот и рад у савременом друштву које је културно разнолико и да допринесе јачању разумевања, толеранције и уважавања других.

|  |  |  |  |  |  |
| --- | --- | --- | --- | --- | --- |
| **Редни бр.** | **Слободна наставна активност**  **(СНА)** | **V**  **разред** | **VI**  **разред** | **VII**  **разред** | **VIII**  **разред** |
|  | ЖИВОТНЕ ВЕШТИНЕ | 36 | 36 |  |  |
|  | ВРЕДНОСТИ И ВРЛИНЕ КАО ЖИВОТНИ КОМПАС 1 | 36 | 36 |  |  |
|  | ВЕЖБАЊЕМ ДО ЗДРАВЉА | 36 | 36 |  |  |
|  | ЦРТАЊЕ, ВАЈАЊЕ И СЛИКАЊЕ | 36 | 36 |  |  |
|  | МУЗИКОМ КРОЗ ЖИВОТ | 36 | 36 |  |  |
|  | МОЈА ЖИВОТНА СРЕДИНА |  |  | 36 | 34 |
|  | УМЕТНОСТ |  |  | 36 | 34 |
|  | ДРАМСКА УМЕТНОСТ |  |  | 36 | 34 |
|  | ДОМАЋИНСТВО |  |  | 36 | 34 |
|  | ВРЕДНОСТИ И ВРЛИНЕ КАО ЖИВОТНИ КОМПАС 2 |  |  | 36 | 34 |
|  | КАКО ВИДИМ СЕБЕ – ИНТЕРКУЛТУРАЛНО УЧЕЊЕ |  |  | 36 | 34 |

**ПРОГРАМ ВАННАСТАВНИХ АКТИВНОСТИ УЧЕНИКА**

У складу са индикатором 4.2.2. (Област квалитета 4: Подршка ученицима) Правилника о стандардима квалитета рада установе (*Службени гласник РС – Просветни гласник, бр. 14/2018 од 02.08.2018. године*), на основу праћења укључености ученика у ваннаставне активности и испитивања интересовања ученика школа је утврдила понуду ваннаставних активности.

Наставници, одељењске старешине и стручни сарадници кроз свој непосредан рад са ученицима упознају их са понудом ваннаставних активности, њиховим садржајем, начином рада и сврхом. Такође, потребно је да и родитељи буду упознати са понудом школе и мотивисани да њихова деца изаберу оне активности које њиховој деци највише одговарају.

Учешће ученика у друштвеним, техничким, хуманитарним, спортским и културним активностима доприноси многим важним исходима образовања и васпитања, као што су:

* задовољење различитих образовних потреба и интересовања ученика;
* препознавање професионалних способности и интересовања ученика;
* надоградња исхода који се остварују у оквиру редовне наставе и доприносе развоју међупредметних исхода;
* унапређивање различитих способности (интелектуалне, моторичке, креативне, радне);
* јачање капацитета ученика за разликовање безбедног од небезбедног понашања и заштиту ризичног понашања;
* подстицање хуманог и одговорног односа према себи, другима и окружењу, јачање осетљивости за оне којима је потребна помоћ – (стари и болесни, особе са инвалидитетом);
* унапређивање различитих врста писмености (језичке, медијске, културне, научне);
* оплемењивање и култивисање коришћења слободног времена;
* подстицање интеркултуралног дијалога;
* разумевање концепта инклузије и јачање осетљивости за различитост;
* релаксација, растерећење напетости ученика, самоисказивање;
* јачање везе са Локалном заједницом;
* развој осећања припадности својој школској заједници;
* подстицање самосталности, проактивности и предузимљивост;
* припрема за решавање различитих животних ситуација;
* промоција школе и њеног идентитета у ужој и широј друштвеној средини.

Следеће секције у другом циклусу су организоване у нашој школи: ликовна секција, спортске секције (одбојка, рукомет), драмска секција, хор за више разреде, хор и оркестар, мерне јединице, рецитаторске секције, ручни рад.

Резултати рада ученика у оквиру свих ваннаставних активности које се реализују су видљиви како у простору школе тако и објављивањем на сајт школе, организовањем базара, продајних вашара и друго.

Ученици са додатном подршком у нашој школи равномерно су и у складу са својим могућностима укључени у ваннаставне активности. Школа настоји да резултати рада ученика у оквиру ваннаставних активности буду видљиви како у оквиру школе тако и на нивоу Локалне заједнице, организовањем представа, концерата, изложби, базара, објављивање активности и резултата активности на сајту и др.

Правилник о допунама Правилника о плану наставе и учења за пети и шести разред основног образовања и васпитања и програму наставе и учења за пети и шести разред основног образовања и васпитања – Оквир слободних наставних активности („Службени гласник РС – Просветни гласник“, број 17/2021);

Правилник о допунама Правилника о плану наставе и учења за пети и шести разред основног образовања и васпитања и програму наставе и учења за седми разред основног образовања и васпитања – Оквир слободних наставних активности („Службени гласник РС – Просветни гласник“, број 17/2021);

Правилник о допунама Правилника о плану наставе и учења за пети и шести разред основног образовања и васпитања и програму наставе и учења за осми разред основног образовања и васпитања – Оквир слободних наставних активности („Службени гласник РС – Просветни гласник“, број 17/2021).

**ПРОГРАМ ПРОФЕСИОНАЛНЕ ОРИЈЕНТАЦИЈЕ УЧЕНИКА**

Професионална оријентација је организован систем друштвене и стручне делатности у пружању помоћи ученицима у циљу стварања реалне слике и сагледавања сопствене улоге у друштву како би успешније планирали свој професионални развој.

Задаци професионалне оријентације кроз циклусе:

Задаци ПО у Првом циклусу су:

## Стицање елементарних појмова о раду;

## Развијање свести о вредностима људског рада;

## Формирање општих радних навика;

## Изграђивање и развијање карактерних особина личности;

## Постепено упознавање ученика са разним занимањима у складу са њиховим узрастом.

## У првом циклусу задаци ПО реализују кроз наставне теме на ЧОС-у и кроз наставне садржаје одређених предмета, кроз сарадњу одељењских заједница са родитељима ученика.

## Задаци ПО у Другом циклусу су:

## Формирање Тима за ПО за ученике седмог и осмог разреда;

## Оспособљавање ученика за активан однос према професионалном развоју:

## (самоспознаја, ја о себи, жеље, интересовања, склоности, пут способности);

## Путеви образовања – прикупљање и обрада података о школама и занимањима у окружењу;

## Реализација радионица ПО у одељењима – у два објекта;

## Реални сусрети – обилазак установа и предузећа у окружењу и разговори са експертима;

## Индивидуални саветодавни рад са родитељима/старатељима;

## Упознавање ученика са начином полагања завршног и пријемних испита.

Концепт програма ПО остварује се кроз пет модула:1. Самоспознаја: препознавање сопствених капацитета, способности, интересовања,  
вредности и склоности.  
2. Информисање о занимањима: прикупљање информација о занимањима, анализа и  
структурисан начин обраде информација тако да се омогући добра информисаност при  
одлучивању о избору занимања.  
3. Могућности школовања: упознавање могућности школовања и каријере које воде до  
остварења жељеног занимања.  
4. Реални сусрети са светом рада и занимања: сусрет са представницима занимања,  
распитивање о занимању и испробавање занимања у  
предузећима/организацијама/установама/средњим школама како би млади проверили и  
употпунили сопствене слике о свету рада и занимања.  
5. Одлука о избору занимања: анализа сопственог пута професионалне оријентације и  
доношење самосталне одлуке о избору школе/занимања.

## Програм ПО оствариваће се кроз :

* Реализацију програма васпитно-образовног рада редовне наставе, изборних предмета, слободних наставних активности и активности одељењске заједнице;
* Предавања, разговоре, изложбе, посете установама и предузећима, презентације програма средњих школа;
* Појединачно испитивање општих и интелектуалних способности и професионалних интересовања;
* Упућивање ученика на друге изворе информација (интернет, сајтови средњих школа, тржиште рада);
* Сарадњу са Локалном заједницом.

Праћење и вредновање рада на професионалној оријентацији вршиће се континуирано током године, и састојаће се у следећем:

* у информисању стручних органа школе о датом програму и резултатима истраживања,
* у праћењу реализације програма професионалне оријентације на основу увида у педагошку документацију,
* у праћењу путем инструмената на основу којих ће се добити квантитативни резултати

Инструменти праћења и вредновања рада у овој области су: тестови ТПО и ученички портфолио ПО.

План професионалне оријентације за ученике VII разреда

|  |  |  |  |  |
| --- | --- | --- | --- | --- |
| САДРЖАЈ УЧЕЊА | РАДИОНИЦЕ | ПРЕДМЕТ/ЧАСОВИ | ВРЕМЕ | РЕАЛИЗАТОРИ |
| Представљање програма и портфолија за ученике | 1.Уводна радионица 1 | ЧОС | Септембар/ Октобар | Психолог, педагог, одељењски старешина (сва одељења 7.разреда) |
| 1.Самоспознаја | 4. Аутопортрет  5. У очима других  6. У свету вештина, способности и интересовања  8. Мој тип учења | Ликовна култура  ЧОС  ЧОС  ЧОС | Октобар  Прво полугодиште  Прво полугодиште  Новембар/децембар | Наставнице ликовне културе (по објектима)  Одељењске старешине  Чланови тима (сва одељења )  Педагог (сва одељења) |
| 2.  Информисање | 10. Поштујемо родну  равноправност у  професионалном и  приватном животу | ЧОС | Децембар | Педагог (одељења у С.Ђ) и Психолог (одељења у Ц) |
| 3.  Истраживање | 11.Представници  занимања у нашем  одељењу | ЧОС | Април/мај | Одељењске старешине |

План професионалне оријентације за ученике VIII разреда

|  |  |  |  |  |
| --- | --- | --- | --- | --- |
| САДРЖАЈ УЧЕЊА | РАДИОНИЦЕ | ПРЕДМЕТ/ЧАСОВИ | ВРЕМЕ | РЕАЛИЗАТОРИ |
| 1.Самоспознаја | 1.Ја за 10 година  2. То сам ја | Ликовна култура  Српски језик | Октобар  Октобар/Новембар | Наставница ликовне културе  Наставници српског језика (по објектима) |
| 2.Иформисање | 3..Сајам образовања Нови Сад | Посета | Друго полугодиште | ОС и чланови Тима |
| 3.Истраживање | 4.Критеријуми за избор школе  5.Представници занимања у вашем одељењу | ЧОС  ЧОС | Друго полугодиште  Друго полугодиште | Чланови Тима  Одељењски старешина |
| 4. Реални сусрети | 6.Посета средњој школи | Посета | Април/Мај | Стручни сарадници/одељењски старешина |
| 5.Одлука | 7.Моја одлука о школи и занимању | ЧОС | Мај | Одељењски старешина |

**ПРОГРАМ ЗДРАВСТВЕНЕ И СОЦИЈАЛНЕ ЗАШТИТЕ**

ПРОГРАМ ЗДРАВСТВЕНЕ ЗАШТИТЕ

Брига о здрављу прожима се кроз програме многих наставних предмета као што су Свет око нас, Природа и друштво, Биологија, Хемија, Физичко и здравствено васпитање, Час одељењског старешине. Циљ здравствене заштите је изграђивање личности, оспособљене да брине за сопствено здравље и развој физичких и психичких способности, као и њихово оспособљавање за здрав живот и рад. Гледање на здравље појединца као на опште добро; подизање и унапређење здравствене свести ученика; здрав развој личности кроз покретање позитивних емоција, формирање правилних ставова према здрављу и животу, спровођење позитивних акција за здравље, усвајање навика које унапређују здравље ученика, наставника, родитеља. Такође, школа сарађује са здравственом установом у Темерину и локална заједница активно учествује у реализацији ових активности у нашој школи, често на иницијативу здравствене установе или на иницијативу школе, све то у циљу спровођења здравствене заштите ученика (лекарски прегледи, систематски прегледи, вакцинација, трибине, гостовања стручњака у школи и друго).

Задаци здравствене заштита ученика обухватају:

* Стицање знања, формирање ставова, понашање ученика у складу са здравим начином живота и развијање хуманих односа међу људима
* Унапређивање хигијенских и радних услова у школи и елиминисање утицаја који штетно делују на здравље
* Остваривање активног односа и узајамне сарадње школе, породице и заједнице ради утицања на развој, заштиту и унапређење здравља ученика.

Овим програмом су обухваћени сви ученици од I – VIII разреда.

У оквиру превентивног рада на здравственој заштити ученика обавља се:

* Преглед ученика пре уписа у I разред и достављање потврде при упису у школу;
* Вакцина и ревакцина /први и осми разред/;
* Систематски прегледи;
* Прегледи ученика пре спортских такмичења;
* Специјални преглед особља које раде са намирницама у школским кухињама;
* Комисијско ослобађање ученика од физичког васпитања (делимично или потпуно);
* Контрола кухиње (услови рада снабдевање робом, намирницама, чување и издавање намирница, издавање хране и начин уклањање отпадних материја);
* Контрола санитарно хигијенских услова живота и рада.

Овај програм ће се реализовати кроз План и програм рада одељењског старешине, кроз часове редовне наставе, кроз програм наставе физичког и здравственог васпитања, кроз реализацију часова одељењске заједнице.

Садржаји који се обрађују кроз овај програм: одржавање хигијене прибора, тела и гардеробе, хигијена радног места и простора у кући и школи, правилна исхрана, правилно држање тела, значај физичке активности за очување здравља, полне разлике између дечака и девојчица, пубертет, најчешће болести и њихова превенција, где се лечимо, алкохол, пушење, наркоманија и друго. Правилна исхрана, здрави стилови живота-превенција гојазности, чисте руке - безбедно здравље, полно преносиве болести, психоактивне супстанце. Праћење реализације програма здравствене заштите ће се вршити увидом у педагошку документацију – дневника рада, записнике и извештаја стручних органа и тимова као и праћењем реализације планираних активности.

ПРОГРАМ СОЦИЈАЛНЕ ЗАШТИТЕ

Циљ програма социјалне заштите у школи је унапређивање социјалног и породичног статуса ученика како би се створили оптимални услови за раст, развој и напредовање наших ученика. Поред образовних задатака као примарних, школа има задатак да подстиче и унапређује социјални статус сваког ученика. Такође, она треба да развија вештине за живот у демократском друштву које се остварују садржајима и активностима којима се доприноси да је ученик способан да активнo, компетентно, критички и одговорно учествује у животу школе, заједница којима припада, као и у ширем демократском друштву руководећи се правима и одговорностима које има као припадник заједнице. Да се оспособљава да прихвата и поштује друге као аутономне и једнако вредне особе. Својим активностима у заједници доприноси заштити и неговању људских права, хуманистичких вредности и основних демократских вредности и принципа. Бирају културе и традиције које ће неговати и афирмисати, поштујући право других да негују и афирмишу другачије културе и традиције. Да поштују равноправност различитих заједница и њихових традиција и идентитета. Посебно да се води рачуна о могућој маргинализацији или дискриминацији своје или других заједница и активно изражавају солидарност са онима који су дискриминисани или маргинализовани.

Задаци овог програма су:

## Утврђивање социо- економског статуса породица ученика и евидентирање ученика и породица којима је потребан неки облик подршке

## Сарадња институција ради свеобухватније подршке ученицима у циљу њиховог квалитетнијег развоја

## Подизање свести о хуманим вредностима континуирано;

## Организовање разговора, трибина, обука о безбедности и заштити ученика;

## Дефинисање правила понашања у установи и последица кршења правила;

## Сарадња са релевантним службама;

## Саветодавни рад са родитељима/старатељима наших ученика;

## Пружање помоћи ученицима са проблемима у понашању ,тј. са ученицима са казненим делима, напуштеним ученицима, оних који долазе из нестимулативних средина.

## Обезбеђивање радног материјала за децу лошег материјалног статуса;

## Обезбеђивање бесплатних уџбеника за ученике првог разреда од стране наше општине;

## Бесплатна путовања на излете, екскурзије;

## Могућност осигурања ученика;

## Бесплатна ужина;

## Подршка ученицима којима је потребна подршка стручног лица;

## Хуманитарне акције на нивоу школе;

## Подела пакетића за Нову годину или у другим приликама;

## Сарадња са Црвеним крстом у Темерину;

## Сарадња са Центром за социјални рад општине Темерин;

## Сарадња са Локалном заједницом;

## Радионице за ученике које имају за циљ развијање емпатије према ученицима из осетљивих група;

## Социометријска истраживања одељења;

## Мерe превенције за стварање безбедне средине за живот и рад ученика

## Мера интервенције у ситуацијама када се јавља насиље, злостављање и занемаривање у школи и породици.

У домену својих могућности школа треба да побољша положај ученика угрожених социо-економском или породичном ситуацијом обезбеђивањем помоћи или упућивањем у надлежне установе. Оснаживање ученика за прихватање и поштовање других као аутономних и једнако вредних особа како би допринели заштити и неговању људских права, хуманистичких вредности и основних демократских вредности и принципа.

**ПРОГРАМ КУЛТУРНИХ АКТИВНОСТИ ШКОЛЕ**

Културне активности школе имају за циљ да допринесу проширењу утицаја школе на васпитање ученика, квалитетније провођење слободног времена и културни развој окружења школе. Културне активности организоваће се у школи или ван школе и у установама културе у договору са јединицом локалне самоуправе.

|  |  |  |  |
| --- | --- | --- | --- |
| Ред.  Бр. | Садржај активности | Носиоци активности | Временска динамика |
| 1. | Прослава Дана школе; | -колектив школе | -дан обележавања Дана школе |
| 2. | Прослава Школске славе Светог Саве – Академија; | -колектив школе, представници родитеља, представници Локалне самоуправе, ученици | -27. Јануар |
| 3. | Изложбе ликовних, литерарних и ученичких радова; | -наставници ликовне културе | -током школске године |
| 4. | Концерти наших ученика који похађају музичку школу; | -наставници музичке културе са ученицима | -током школске године |
| 5. | Такмичења и смотре; | -наставници, директор школе | -током школске године |
| 6. | Свечани пријем ученика првог разреда; | -директор школе, активи разредне наставе, стручни сарадници, родитељи/старатељи; | -август |
| 7. | Позоришне представе у школи; | -стручни актив за српски језик и књижевност, драмска секција | -према плану драмске секције |
| 8. | Свечаност поводом испраћаја ученика 8.разреда; | -одељењске старешине осмог разреда, директор школе, родитељи ученика, колектив школе | -јун/јул |
| 9. | Тематске недеље (тематски дани) на нивоу школе; | -наставници | Једна током првог полугодишта и једна током другог полугодишта |
| 10. | Обележавање значајних Међународних дана | -наставници кроз тимове, активе, родитељи, ученици, стручни сарадници | -према плановима актива |
| 11. | Дани лудаје | -наставници, одељењске старешине | -септембар |
| 12. | Културни програми у сарадњи са Локалном самоуправом | -наставници, ученици, родитељи | -током школске године |
| 13. | Изложбе дечијих радова у Културном центру „Лукијан Мушицки“ | -наставнице ликовне културе | -током школске године |
| 14. | Учешће на музичким смотрама | -наставници музичке културе | -током школске године |
| 15. | Посете локалним историјским споменицима; | -наставници и одељењске старешине | -током школске године |
| 16. | Активности у оквиру Дечије недеље на нивоу општине Темерин; | -наставници и одељењске старешине, управа школе | -Током трајања Дечије недеље |
| 17. | Посета Планетаријуму на Петроварадинској тврђави; | -одељењске старешине | -током школске године |
| 18. | Сарадња са медијима – чланци у новинама, интервјуи, гостовања у радијским емисијама радио Темерин, гостовање у другим форматима радио Темерина; | -директор. Наставници, стручни сарадници | -током школске године |
| 19. | Школски часопис – уређивање школског часописа; | -наставница географије, наставници српског језика и књижевности, ученички парламент | -током школске године |
| 20. | Школски сајт – уређивање; | -Тим за уређење Школског сајта | -током школске године |
| 21. | КЦ"Лукијан Мушицки" у Темерину, библиотеком "Сирмаи Карољ" у Темерину; | -колектив школе ученици, родитељи; | -током школске године; |
| 22. | Сарадња са КУД „Вук Караџић“ из Старог Ђурђева и са аматерским позориштем “Сирмаи Карољ”, | -наставници, управа школе; | -током школске године |

\*Програм може бити проширен и другим активностима.

**ПРОГРАМ ЗАШТИТЕ ОД НАСИЉА, ЗЛОСТАВЉАЊА И ЗАНЕМАРИВАЊА, ПРОГРАМ СПРЕЧАВАЊА ДИСКРИМИНАЦИЈЕ И ПРОГРАМ ПРЕВЕНЦИЈЕ ДРУГИХ ОБЛИКА РИЗИЧНОГ ПОНАШАЊА**

|  |  |  |  |
| --- | --- | --- | --- |
| **АКТИВНОСТИ** | **НОСИОЦИ** | **НАЧИН ПРАЋЕЊА** | **ВРЕМЕ РЕАЛИЗАЦИЈЕ** |
| Дефинисање појединачних улога сваког члана тима (предлози, дискусија...) | Чланови тима | документација тима | септембар |
| Израда Програма заштите ученика од насиља, злостављања и занемаривања | Чланови Тима | документација тима | септембар |
| Упознавање тима са планом дежурства запослених по објектима школе и постављање распореда дежурства на видном месту – огласним таблама у свим објектима | Директор и Тим | документација тима | септембар |
| Подстицање и неговање различитости и културе уважавања у оквиру наставних активности ( у складу са дописима и смерницама МПНТР.-)- на часовима одељенске заједнице и одељенског старешине, грађанског васпитања, састанцима Ученичког парламента и сл.  Упућивање на препоручене ресурсе за наставнике као и за родитеље и ученике - платформа ''Чувам те''. Упућивање на допис МП од 29.08.2025. | Наставници, одељењске старешине, стручни сарадници, ученици у Парламенту | школска документација | током школске године |
| Дефинисање правила понашања и последица кршења правила понашања | Тим за заштиту деце од насиља и наставници | документација | септембар |
| Сарадња са СТИО у случајевима када је повреду понашања учинио ученик са израђеним ИОП-има | Чланови оба тима | документација оба тима | по потреби током школске године |
| Организовање изложбе ликовних радова ученика на тему ненасиља | Наставници ликовне културе | радови ученика | новембар 2025. |
| Коришћење препоручених ресурса од стране МПНТР за превенцији насиља | Наставници | школска документација, панои | у току школске године |
| Школска спортска такмичења/ спортски дан посвећен безбедном и сигурном школском окружењу (кошарка, фудбал, рукомет и одбојка) | Наставници физичког васпитања и чланови тима | документација | у току школске године |
| Организовање радионица за уч.5. разреда на тему „Превенција вршњачког насиља у стварном и виртуелном окружењу“ представници МУП-а, ПУ Темерин | Представници ПУ Темерин | школска документација, | Током првог полугодишта |
| Организовање радионица за уч.8. разреда на тему „Превенција вршњачког насиља у стварном и виртуелном окружењу- безбедна прослава матуре“ представници МУП-а, ПУ Темерин | Представници ПУ Темерин | Школска документација | Током првог полугодишта |
| Организовање радионица за уч. 3. и 4. раз. на тему“ Безбедност деце у саобраћају“ и „Безбедност деце у ванредним ситуацијама“ | Представници ПУ Темерин и Ватрогасне службе | Школска документација | Током првог полугодишта |
| Организовање радионица за уч. 1. раз. на тему“ Безбедност деце у саобраћају“ и „Безбедност деце у ванредним ситуацијама“ | Представници ПУ Темерин и Ватрогасне службе | Школска документација | Током другог полугодишта |
| Организовање радионица за уч. 2. раз. на тему“ Упознајмо полицајце и заједно ширимо другарство међу вршњацима“ | Представници ПУ Темерин | Школска документација | Током другог полугодишта |
| Подржавање ораганизованих слободних активности према предлозима Ученичког парламента | Директор Ученички парламент | документација тима | у току школске године |
| Стручно усавршавање чланова тима и чланова Наставничког већа у области заштите ученика и превенцију насиља кроз семинаре, вебинаре, угледне часове, тематске дане на нивоу школе планиране кроз Развојни план школе | Чланови тима у сарадњи са Тимом за стручно усавршавање | документација стручног усавршавања | у току школске године |
| Организовање и јачање вршњачке подршке у области превенције и заштите ученика –кроз активности ојачаног васпитног рада и других активности које укључују ученике; | Ученици, наставници, одељењске старешине | Документација Појачаног васпитног рада | у току школске године |

**ПРОГРАМ РАДА ШКОЛСКЕ БИБЛИОТЕКЕ**

Школска библиотека је место библиотечко-информационе, васпитно-образовне и културне активности школе. У школској библиотеци прикупља се, обрађује и ученицима, наставницима и стручним сарадницима даје на коришћење библиотечко-информациона грађа (књиге, лексикони, енциклопедије, речници, серијске публикације и др.) и извори. Задатак школске библиотеке је да код ученика развија навике читања и коришћења библиотечких услуга, као и да ученике оспособљава да користе информације у свим облицима и на свим медијима и додатно им омогући да савладају и унапреде своје вештине учења, те припреми их за целоживотно учење.

У нашој школи постоје библиотеке у централном објекту школе као и у објекту Старо Ђурђево. Библиотеке у оба објекта располажу школским лектирама које ученици користе и за предметну и за разредну наставу. Библиотеке раде и у преподневној и у поподневној смени са истакнутим радним временом за ученике на вратима просторија библиотека.

|  |  |  |
| --- | --- | --- |
| Ред.бр. | Програмски садржај | Активности |
| 1. | Планирање и програмирање | * Израда годишњег и месечног оперативног плана рада, програма рада секције, планирање и набавка књижевне грађе. |
| 2. | Васпитно - образовни рад | * Непосредни рад са ученицима: упознавање са радом библиотеке, књижевним фондом, формирање навика за самосталним коришћењем књига, чување књижевне грађе. * Рад са наставницима и стручнимсарадницима. |
| 3. | Библиотечко информативна делатност | * Информисање корисника о доступним новим књигама; * Припремање тематских изложби, паноа и обележавање јубилеја; * Припремање писмених извештаја, инвентара и азбучног каталога. |
| 4. | Културна и јавна  делатност | * Прикупљање поклонкњига; * Израда паноа; * Разговори сусрети са познатим личностима; |
|  |  |  |
| 5. | Стручно усавршавање | * Праћење стручне литературе из области библиотекарства; * Учествовање на семинарима и другим облицима стручног усавршавања; * Рад у активима и стручним органима |
| 6. | Остали послови | * Према актуелним и текућим потребама школе и актива. |

|  |  |
| --- | --- |
| Месечне активности | |
| Септембар: | Добро дошли прваци – Организација уређења школског паноа на исту тему. Учлањење првака у школску библиотеку и упознавање са радом библиотеке.  Допуна библиотечког фонда уџбеницима и  приручницима за наредну годину. Послови информисања: школска лектира.  Формирање секције: Клуб љубитеља књиге. Послови на издавању и преузимању књига. |
| Октобар: | Октобар - месец књиге. Организација посете Сајму књига свих разреда од I до VIII. Израда паноа на тему „Месец књиге“. Послови на издавању и преузимању књига.  Сарадња са наставницима – час школске лектире у библиотеци. Израда предлога књигa за читање за перманентно и стручно усавршавање наставника и учитеља.  Организовање акције “Поклони књигу школској  библиотеци”. Рад са ученицима и сарадња са родитељима. |
| Новембар: | Добродошлица јесени. Израда паноа на тему јесени. Израда плана допуне књига за школску  лектиру. Преглед по картицама задужења и уредног враћања књига, послови на преузимању и издавању књига.  Стварање услова да се у оквиру школске библиотеке омогући приступ електронским изворима информација који прате наставне програме. |
| Децембар: | Одлазак у позориште. Организација посете позоришту, избор представе везан за лектиру. У оквиру Клуба љубитеља књиге организовање разговора о гледаној представи у  школској библиотеци |
| Јануар: | Избор најчитаније књиге у претходном полугодишту. Информисање наставника о томе који је писац најомиљенији међу ученицима. Организовање избора највреднијег читаоца и припрема награда за њих (прва три највреднија да добију књигу као поклон), у оквиру Клуба љубитеља књига. Списак најчитанијих књига у Зидним новинама.  Прослава школске славе Свети Сава, сарадња  библиотекара и вероучитеља. Уређење паноа у оквиру Светосавске прославе. |
| Фебруар: | Почетак II полугодишта, презентација плана и организација рада школске библиотеке. Поводом Св. Трифуна паноом у холу школе подсетити децу на старе занате. Рад на издавању и примању књига. Сарадња са родитељима. Организовање књижевне вечери на којој ученици читају своју поезију. |
| Март: | Изложба радова поводом Дана жена на тему Моја мама. Ажурирање стања у фонду библиотеке. Рад на издавању и примању књига. Попуњавање фондова. Организовање акције „Поклони књигу“, да би се тиме допунили фондови. Сарадња са стручним телима – наставничким и разредним већима и стручним активима. Организовање часа у библиотеци на коме се учени-ци оспособљавају за самосталан рад с књигом и самостално коришћење информација и упознавање с техником коришћења библиотечког фонда. Сарадња са наставницима. |
| Април: | Уређење паноа „Добро дошло пролеће“. Организација прославе Васкрса. Прављење изложбе „Најукрашеније јаје“.  Рад на издавању и враћању књига.Организовање сарадње са издавачким кућама и организовање такмичења за најбољу кратку причу. Најуспешнијим ученицима додела књига поклона. Сарадња са другим библиотекама и размена информација са њима. Помоћ наставницима и професорима у стручном усавршавању. Провера задужења књига по картицама. |
| Мај: | Уређење Зидних новина библиотеке. Организовање сусрета са књижевним, ликовним или музичким ствараоцима или са неким научним радницима.  Раздуживање ученика VIII разреда.. Опроштај са  матурантима. Набавка стручне литературе и приручника за наредну годину. |
| Јун: | Раздуживање свих ученика. Организовање доделе награда одељењу и појединцима који највише читају.  Набавка школске лектире за идућу годину. Попуњавање фонда библиотеке.  Израда плана за наредну годину. Захтеви за бољим техничким условима ради бољег информисања ученика и наставника. План за организовање сталне библиотечке секције у којој млади стваралачки проводе слободно време, непрестано раде са књигом и обучавају се у библиотечким пословима. |

**ПРОГРАМ САРАДЊЕ СА ПОРОДИЦОМ**

Школа подстиче, негује и развија партнерски однос са родитељима, односно другим законским заступницима ученика. Овај однос је заснован на принципима међусобног разумевања, поштовања и поверења. Области, садржаји и облици сарадње са родитељима, односно другим законским заступницима деце и ученика, обухватају детаљно информисање, саветовање, укључивање у наставне, и остале активности школе и консултовање у доношењу одлука око безбедносних, наставних, организационих и финансијских питања, с циљем унапређивања квалитета образовања и васпитања, као и обезбеђивања свеобухватности и трајности васпитнообразовних утицаја.

Сарадња са породицом ученика сарадња се одвија кроз Дане отворених врата, индивидуалне и групне разговоре, одељењске и повремене опште родитељске састанке, рад Савета родитеља школе и укључивање родитеља у разне културне, друштвене, хуманитарне спортске и пројектне активности. Родитељи имају своје представнике у Школском одбору, они бивају бирани из чланова Савета родитеља школе. У сваком објекту наше школе налази се огласна табла за родитеље са важним информацијама. Родитељи имају учешће у раду одређених тимова у школи. На сајту школе, редовно се ажурирају информације за родитеље. Савет родитеља школе бира се сваке школске године до 15. септембра, чине га по један представник сваког одељења школе (из сва три објекат школе).

Сарадња са породицом ученика одвија се плански и систематски, током целе школске године и подразумева укључивање родитеља, односно старатеља у планирање, реализацију и евалуацију те сарадње.

Све активности у оквиру сарадње са породицом реализују се на основу Годишњег плана Школе, Развојног плана школе и то кроз: план рада Савета родитеља, план рада директора школе, план рада стручних сарадника, план за заштиту ученика од насиља, злостављања и занемаривања, планове рада одељењских старешина, план рада стручних актива, план рада секција, план рада ученичког парламента, план рада тима за професионалну оријентацију ученика и друго.

|  |  |  |  |
| --- | --- | --- | --- |
| Ред.  Бр. | Садржај активности | Носиоци активности | Временска динамика |
| 1. | Први родитељски састанак у одељењима и информисање родитеља о евентуалним изменама у раду школе, упознавање са календаром рада сваке школске године, распоредом часова одељења, терминима за индивидуалне разговоре са одељењским старешином и другим предметним наставницима и друго; | -одељењски старешина | -август, септембар |
| 2. | Редовни родитељски састанци током школске године; | -одељењски старешина, по потреби директор школе, стручни сарадници или други чланови наставничког већа | -тромесечја, полугодишта, по потреби током школске године |
| 3. | Избор уџбеника; | -представници Савета родитеља | -март |
| 4. | Присуство часовима Дани отворених врата; | -предметни наставници, одељењске старешине, родитељи | -једном месечно у току школске године, према утврђеном распореду на нивоу школе |
| 5. | Анкетирање родитеља за потребе самовредновања или спољашњег вредновања рада школе; | -одељењске старешине, стручни сарадници, чланови тима за самовредновање, директор школе | -према плану Тима за самовредновање |
| 6. | Учешће родитеља у раду одређених школских тимова (Тим за обезбеђивање квалитета и развој установе, Тим за инклузију, Тимови за подршку ученицима који имају додатну подршку, Тим за развојно планирање и други тимови); | -чланови тимова, управа школе, родитељи; | -континуирано током школске године а према плану рада тимова |
| 7. | Информисање родитеља путем огласних табли и ажурирање школског сајта: Календар рада, смене, сатница звоњења, термини индивидуалних консултација са наставницима, резултати ученика на такмичењима и другим важним обавештењима која се тичу рада школе; | -помоћник директора, стручни сарадници, наставници информатике, Тим за уређење Школског сајта, Тим за културно, естетско и педагошко уређење школског простора | -континуирано током школске године |
| 8. | Учешће или присуство родитеља у различитим манифестацијама и свечаностима организованим од стране школе – културне и друштвене активности. Реализација хуманитарних, спортских активности, приредбе, позоришне представе и концерти и друго; | -колектив школе, родитељи, ученици | -током школске године |
| 9. | Партиципација родитеља у оквиру програма професионалне оријентације ученика –реални сусрети | Чланови тима за професионалну оријентацију ученика | -према плану Тима за професионалну оријентацију |
| 10. | Индивидуални саветодавни разговори са родитељима/старатељима и консултације; | -одељењске старешине, предметни наставници, директор школе, стручни сарадници | -током школске године |
| 11. | Учешће у састанцима Тимова за подршку ученицима који имају додатну подршку у виду мера иднивидуализације, ИОП1, ИОП2, ИОП3, ученици у процесу транзиције или било које друге потребе за подршко | -одељешске старешине, стручни сарадници, предметни наставници | -током школске године |

**ПРОГРАМ САРАДЊЕ СА ЛОКАЛНОМ САМОУПРАВОМ**

Препознајемо Локалну самоуправу те, нашу сарадњу са њом, као значајан ресурс за развој школе. Школа прати и укључује се у дешавања на територији јединице локалне самоуправе, договара се о начину сарадње, нарочито о питањима од којих директно зависи развитак наше школе.

Локална самоуправа значајно утиче на рад школе, пре свега кроз различите облике финансирања, а све ради унапређења материјално техничких услова рада школе.

Програм сарадње обухвата:

|  |  |  |  |
| --- | --- | --- | --- |
| Ред.бр. | Садржај активности | Носиоци активности | Временска динамика |
| 1. | Редовни састанци са представницима Локалне самоуправе ради обезбеђивања материјалних средстава за функционисање и развој школе; | -представници Локалне самоуправе, директор школе, секретар школе, помоћник директора | -током школске године |
| 2. | Сарадња у реализацији активности у области школског спорта –спортска такмичења, набавка спортских реквизита и опреме, реализација кроса и друго; | -представници локалне самоуправе, директор школе, руководилац стручног актива за физичко и здравствено васпитање | -током школске године а према плану реализације спортских активности и потреба школе |
| 3. | Сарадња у области културних активности школе – школска такмичења, свечаности и друго; | -управа школе, представници школских тимова | -током школске године |
| 4. | Културне манифестације (Светосавска академија, обележавање других важних датума); | -директор школе, наставници | -током школске године |
| 5. | Сарадње везане за заштиту животне средине и еколошких активности; | -управа школе, наставници | -током школске године |
| 6. | Област здравства и социјалне заштите – брига о породици, систематски прегледи ученика, вакцинација деце, кроз рад интерресорне комисије) | -управа школе, стручни сарадници, наставници, одељењске старешине | -током школске године |
| 7. | Учешће у раду појдиних школских тимова преко својих представника; | -директор школе, координатор и чланови школских тимова | -током школске године према плану рада тимова |
| 8. | Инспекцијске посете школи од стране просветног инспектора, везане за рад и припремљеност школе; | -просветни инспектор, директор школе, секретар школе | -према плану посете инспекктора током школске године |
| 9. | Учешће у органима управљања; | -представник у Школском одбору | -према плану рада Школског одбора |
| 10. | Достављање Годишњег плана рада школе и Школског програма као и Годишњег извештаја о раду школе; | -директор школе, секретар школе | -септембар месец |
| 11. | Организовање 10 бесплатних часова припремне наставе за ученике осмог разреда; | -наставици математике | -јун месец |
| 12. | Сарадња са Удружењем особа са инвалидитетом општине Темерин; | -управа школе, наставници | -током школске године |
| 13. | Сарадња са Дневним центром у Темерину, са другим васпитно-образовном установама, у складу са Развојним планом школе;  Остало. | -управа школе, стручни сарадници, наставници; | -током школске године |

**ПРОГРАМ ЗАШТИТЕ ЖИВОТНЕ СРЕДИНЕ**

Заштита животне средине обухвата активности усмерене на развој еколошке свести, као и очување природних ресурса. Очување природних ресурса односи се и на упознавање са коришћењем и рационалном употребом ових ресурса у области енергетике. Школа доприноси заштити животне средине остваривањем програма заштите животне средине – спровођењем различитих активности унутар школе и акција у сарадњи са јединицом Локалне самоуправе.

При остваривању овог програма акценат је на освешћивању ученика, као и запослених, о значају њиховог личног доприноса и ангажовања у реализацији свих ових активности, и на нивоу школе и на нивоу заједнице.

Развој позитивног става пре природи и развој еколошке свести веома је битно развијати од најмлађег узраста.

Одређене теме из области заштите животне средине обрађују се на часовима одељењског старешине у свим разредима. На редовним часовима из предмета биологија, географија, Свет око нас, Природа и друштво, хемија, физика ученици обрађују теме као што су: загађивачи ваздуха, рециклажа, климатске промене, значај одрживе енергије, заштита вода, шума, утицај отпада, посебно пластике на животну средину, опасности од пожара и поплава и друго.

Поред часова редовне наставе програм се остварује кроз друге ваннаставне и слободне активности у установи. Кроз обележавање важних Међународних дана (Дан планете земље, Дан без дуванског дима, Дан заштите шума и друго). Организовање различитих еколошких акција (акције чишћења или уређења школског простора), учествовање у разним акцијама које организује Локална самоуправа (Рециклажа, ликовне изложбе) и друге активности на нивоу школе, у које су укључени и родитељи, односно старатељи ученика.

Задаци овог програма су:

* стварање услова за реализацију еколошких и хигијенских потреба у школи и заједници;
* развијање критеријума за вредновање еколошких, естетских и хигијенских вредности;
* развијање свести код ученика о значају екологије и хигијене у свакодневном животу;
* повезивање искустава и знања из ове области са новим сазнањима до којих долази наука и пракса;
* развијање одговорности за очување екологије и хигијене у животном амбијенту (школа, дом);
* подстицање индивидуалног деловања ученика и наставника у развоју еколошке и хигијенске свести.

**ПРОГРАМ БЕЗБЕДНОСТИ И ЗДРАВЉА НА РАДУ**

Део Школског програма наше школе је и Правилник о безбедности и здрављу на раду

који обухвата активности усмерене на развој свести за спровођење и унапређивање безбедности и здравља на раду.

Овим правилником уређује се спровођење безбедности и здравља на раду лица која учествују у радном процесу у ОШ„ Петар Кочић″, Темерин и лица која се затекну у радној околини , ради спречавања повреда на раду, професионалних обољења и болести у вези са радом, као и права, обавезе и одговорности у вези са безбедношћу и здрављем на раду запослених и одговорних лица и послодавца и то:

* Права, обавезе и одговорности запослених у обезбеђивању и спровођењу мера безбедности и здравља на раду;
* Посебна заштита жена, омладине и инвалида;
* Одржавање средстава рада;
* Коришћење и одржавање средстава личне заштите запослених;
* Прегледи и испитивања оруђа за рад, електроинсталација, постројења и радне средине;
* Утврђивање радних места са повећаним ризиком;
* Оспособљавање запослених из материје безбедности и здравља на раду и провера стеченог знања;
* Утврђивање повреда радних обавеза и других повреда радне дисциплине;
* Предузимање мера у случају повреде на раду запослених;
* Евиденција из области безбедности и здравља на раду;
* Обавезе према инспекцији рада;
* Случајеви и начин провере запослених под утицајем алкохола и других средстава зависности;
* Представник запослених за безбедност и здравље на раду;

**ПРОГРАМ ШКОЛСКОГ СПОРТА И СПОРТСКИХ АКТИВНОСТИ**

Школа промовише значај спорта и спортских активности за правилан раст и развој деце, односно ученика. Овим програмом укључени су ученици свих узраста, а све прилагођено према могућностима и развојним карактеристикама ученика.

Задаци свих активности у оквиру овог програма су, поред подржавања правилног раста и развоја ученика и подстицање за правилно држање тела, развој и усавршавање моторичких способности као и стицање моторичких умења и вештина које су као садржаји утврђени програмом, уз стицање теоријских знања за њихово усвајање.

Наша школа учествовала је и планира и даље прикључивање *Европском дану спорта* који се реализује 30. 9. када су били укључени сви ученици од нижих до виших разреда.

Наши ученици учествују на општинским, окружним, међуокружним и републичким такмичењима и то из следећих спортова: одбојка, кошарка, фудбал, атлетика, џудо, стрељаштво и друго.

Ученици освајају бројне пехаре и медаље.

Ученици су део различитих спортских секција, ваннаставних активности из више спортова.

Школа промовише успехе ових ученика тако што их похваљује на већима као и кроз књиге обавештења, школски сајт и огласне табле.

Сарадња са Локалном заједницом у области развоја школског спорта постоји и она доприноси развоју школског спорта и промовисању здравих стилова живота.

Пракса која се негује од стране Локалне заједнице је поклањање бесплатних улазница за базен у Темерину за све ученике добитнике Вукове дипломе.

**ПРОГРАМ ПРОДУЖЕНОГ БОРАВКА**

Како број ученика у Школи расте, расте и потреба за обезбеђивањем продуженог боравка, ради све већег броја запослених родитеља наших ученика. У нашој школи, постоје две групе продуженог боравака, у централном објекту. Ученици бораве у продуженом боравку у зависности од смене коју похађају, пре или после своје редовне наставе. Продужени боравак ради од 7,00 до 16,00 часова. У оквиру продуженог боравка ученицима се обезбеђују игра, културно-уметничке, спортске активности, учење, израда домаћих задатака и извршавање других обавеза ученика у безбедном окружењу под надзором учитеља.

Све информације везане за продужени боравак такође се налазе на огласној табли за родитеље.

**Циљеви продуженог боравка:**

* Социјални и емоционални развој деце кроз стицање потребних знања и вештина;
* Развијање позитивне слике о себи и самопоуздања;
* Развијање самоконтроле код ученика;
* Спремност на сарадњу, разумевање потреба других, бољи вршњачки односи;
* Умеће ненасилног решавања сукоба и интеграције у вршњачком окружењу;
* Развијање креативности и стваралаштва;
* Промовисање здравог начина живота;
* Развој опште културе;

**Задаци**:

* Развијање радних навика код ученика и редовност у извршавању школских обавеза
* Помоћ у изради домаћих задатака
* Развијање самосталности
* Проширивање и продубљивање знања
* Развој социјализације
* Боравак у игри, рекреацији, креативним радионицама и спортским активностима
* Уређење простора у просторијама боравка и испред просторија боравка
* Сарадња са родитељима/старатељима

|  |  |  |  |
| --- | --- | --- | --- |
| Ред.бр. | Садржај активности | Носиоци активности | Временска динамика |
| 1. | Упознавање са ученицима, родитељима, упознавање и договор за распоред дневних активности, упознавање са учитељима одељења, припрема и уређење документације; | -учитељ у продуженом боравку, учитељи, родитељи | -август, септембар |
| 2. | Први родитељски састанак; | -учитељ у продуженом боравку | -септембар |
| 3. | Реализација дневних активности према плану- долазак и пријем ученика, ужина, израда домаћих задатака, учење и  вежбање; игре по избору ученика; реализација планираних слободних и стваралачких активности – ликовне, музичке, еколошке, спортске ; боравак на отвореном- велико двориште школе или шетњеу простору око/ ван Школе; учествовање у активностима које се организоване на нивоу Школе- тематске недеље обележавање празника, значајних Међународних и других датума, припреме изложби и приредби, посете и | -учитељ у продуженом боравку, наставници, учитељи, директор, родитељи ученика; | -током школске године |
| 4. | Сарадња са родитељима/старатељима, учитељима и стручним сарадницама везано са праћење напредовања ученика, планирање додатне подршке и рад у тимовима за подршку одређених ученика; | -учитељ у продуженом боравку, стручни сарадници, родитељи, учитељи; | -током школске године |
| 5. | -Анализа рада и напредовања свих ученика на крају класификационих периода; | -учитељ у продуженом боравку | -на крају класификационих периода |
| 6. | Вођење прописане евиденције; | -учитељ у продуженом боравку; | -континуирано током школске године |

**ПРОГРАМ ЕКСКУРЗИЈА, ИЗЛЕТА**

Екскурзије су облици васпитно образовног рада који се реализују ван школе.

Циљеви екскурзија су упознавање са националним, историјским, културним и уметничким окружењима кроз која путују и у којима бораве; проширивање постојећих и стицање нових знања и искустава током боравка на дестинацијама; повезивање теоретских знања која ученици поседују из свих наставних предмета са практичним искуствима; развијање еколошких навика и заштите животне средине, развијање квалитетних вршњачких односа између ученика; развијање другарских односа који укључују толеранцију и ненасилно решавање конфликата;

Прилико реализације излета, наставе у природи и екскурзија за све узрасте сачиниће се посебни  
планови извођења, уз конкретизацију свих активности које ће се реализовати током путовања и  
боравка на одабраним дестинацијама. Родитељи ће на родитељским састанцима и Савету  
родитељ бити обавештени о предложеним дестинацијама и терминима и упознати са  
процедурама за реализацију.

**ОСТАЛИ САДРЖАЈИ И АКТИВНОСТИ ЗНАЧАЈНИ ЗА РЕАЛИЗАЦИЈУ ШКОЛСКОГ ПРОГРАМА**

**Пројекти**

Школа је укључена у пројекат Министарства просвете и МУП-а „Заједно и безбедно кроз детињство“ у сарадњи са ПУ Темерин и ватрогасном јединицом Темерина – едукативни рад са ученицима и радионице. Пројекат се реализује у 2 дела:   
1. током првог полугодишта:  
 - Организовање радионица за уч.5. разреда на тему „Превенција вршњачког насиља у стварном и виртуелном окружењу“ представници МУП-а, ПУ Темерин  
 - Организовање радионица за уч.8. разреда на тему „Превенција вршњачког насиља у стварном и виртуелном окружењу- безбедна прослава матуре“ представници МУП-а, ПУ Темерин  
 - Организовање радионица за уч. 3. и 4. раз. на тему“ Безбедност деце у саобраћају“ и „Безбедност деце у ванредним ситуацијама“  
2. током другог полугодишта:  
 - Организовање радионица за уч. 1. раз. на тему“ Безбедност деце у саобраћају“ и „Безбедност деце у ванредним ситуацијама“  
 - Организовање радионица за уч. 2. раз. на тему“ Упознајмо полицајце и заједно ширимо другарство међу вршњацима“

**Стручно усавршавање**

Наставници, стручни сарадници (са или без лиценце) имају обавезу сталног стручног усавршавања, које је прецизирано посебним Правилником. Стручно усавршавање обавља се у установи и ван установе. У школи је формиран Тим за стручно усавршавање који све послове из ове области прецизира својим годишњим планом рада. Овај тим чине наши наставници из сва три објекта школе, као и један стручни сарадник школе. Тим сваке године подноси и извештај о стручном усавршавању запослених, тим сарађује и са другим тимовима који функсионишу у нашој школи. Сертификати, уверења о похађању програма стручног усавршавања запослених налазе се у досијеима запослених, који се чувају у канцеларији педагога у централном објекту школе.

**Ученички парламент**

Школа сваке школске године организује ученички парламент кога чине по два ученика из свих одељења седмог разреда и по два ученика из свих одељења осмог разреда.

Ученички парламент:

* даје мишљење и предлоге стручним органима, Школском одбору, Савету родитеља и директору о правилима понашања у школи, мерама безбедности ученика, годишњем плану рада, Развојном плану школе, Школском програму, начину уређивања школског простора, избору уџбеника, слободним активностима, учешћу на спортским и другим такмичењима и организацији свих манифестација ученика у школи и ван ње и другим питањима од значаја за њихово образовање;
* разматра односе и сарадњу ученика и наставника, или стручног сарадника и атмосфере у школи;
* обавештава ученике о питањима од посебног значаја за њихово школовање и о активностима ученичког парламента;
* активно учествује у процесу планирања развоја школе и у самовредновању школе;
* предлаже чланове стручног актива за развојно планирање и тима за превенцију вршњачког насиља из реда ученика.

**Летопис школе**

Школа има летопис у коме се евидентирају све значајне активности и делатности школе током школске године. Летопис је богат фотографијама и белешкама за све реализоване активности.

**ПРАЋЕЊЕ ОСТВАРИВАЊА ШКОЛСКОГ ПРОГРАМА**

Остваривање Школског програма ће се пратити кроз следеће облике рада:

* Израду Школског програма, као и праћење реализације истог пратиће Стручни актив за развој школског програма као и Педагошки колегијум наше школе;
* Анализу реализације Наставног плана и програма редовне, додатне, допунске наставе и слободних активности **-** пратиће се кроз извештавања на седницама наставничког већа и одељењског већа
* Анализу успеха ученика **-** на седницама одељењског већа и Наставничког већа;
* Анализу владања ученика, похвале, награде, васпитне, васпитно **-** дисциплинске мере **-** на седницама одељенских већа и Наставничког већа;
* Анализе реализације појединих наставних предмета и осавремењавања наставног рада **-** на седницама стручних већа, на састанцима Тима за самовредновање;
* Праћењем реализације свих облика васпитно **-** образовног рада **-** стручни сарадници, директор, Педагошки колегијум;
* Праћењем рада стручних органа и Тимова који постоје у школи **-** директор, Наставничко веће;
* Праћењем додатне подршке ученицима: Тим за инклузивно образовање;
* Презентацијама реализације Школског програма на седницама Савета родитеља школе и Школског одбора.